[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 28.6.2006

COM(2006) 364 τελικό

2005/0043 (COD)2005/0044 (CNS)

Τροποποιημένη πρόταση για

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για το 7 ο πρόγραμμα πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013)

Τροποποιημένη πρόταση για

ΑΠΟΦΑΣΗ ΤΟΥ ΣΥΜΒΟΥΛΙΟΥ

για το 7 ο πρόγραμμα πλαίσιο δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (Ευρατόμ) (2007-2011)

(υποβληθείσες από την Επιτροπή σύμφωνα με το άρθρο 250, παράγραφος 2 της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

Στις 6 Απριλίου 2005, η Επιτροπή ενέκρινε τις προτάσεις της για απόφαση σχετικά με το έβδομο πρόγραμμα πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) και για απόφαση σχετικά με το έβδομο πρόγραμμα πλαίσιο δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (Ευρατόμ) (2007-2011)[1]. Η Επιτροπή στη συνέχεια αναπροσάρμοσε τις δημοσιονομικές πτυχές αυτών των προτάσεων συνεπεία της συμφωνίας της 17ης Μαΐου 2006 σχετικά με το δημοσιονομικό πλαίσιο 2007-2013.

Οι προτάσεις εξετάστηκαν από το Συμβούλιο και το Ευρωπαϊκό Κοινοβούλιο, καθώς και από την Οικονομική και Κοινωνική Επιτροπή και την Επιτροπή των Περιφερειών.

Στις 15 Ιουνίου 2006, το Κοινοβούλιο εξέδωσε, με πολύ ευρεία πλειοψηφία, τη γνώμη του ως προς τις δύο προτάσεις, προτείνοντας σημαντικό αριθμό τροπολογιών.

Η Οικονομική και Κοινωνική Επιτροπή εξέδωσε ομόφωνα γνώμη στις 14 Δεκεμβρίου 2005 ενώ η Επιτροπή των Περιφερειών εξέδωσε γνώμη στις 16 Νοεμβρίου 2005.

Για να επισπεύσει την επίτευξη συναίνεσης επί των προγραμμάτων πλαισίων, η Επιτροπή υποβάλλει τώρα αναθεωρημένες προτάσεις και για τα δύο προγράμματα πλαίσια, εμπλουτισμένες με τις τροπολογίες του Κοινοβουλίου και τις απόψεις του Συμβουλίου. Δεδομένου ότι η γνώμη του Κοινοβουλίου και η προσέγγιση του Συμβουλίου αντανακλούν τις βασικές αρχές των αρχικών προτάσεων της Επιτροπής, οι παρούσες αναθεωρημένες προτάσεις ευθυγραμμίζονται με το πνεύμα και το περιεχόμενο, αν και όχι πάντα με την ακριβή διατύπωση, ενός μεγάλου μέρους των τροποποιήσεων που ενέκριναν τα άλλα όργανα.

Τα κυριότερα ζητήματα που τέθηκαν αφορούν την πρόταση για το πρόγραμμα πλαίσιο ΕΚ. Όσον αφορά τη θέση της Επιτροπής, αξίζει να υπογραμμιστούν τα εξής:

- Σε ό,τι αφορά το πεδίο των θεματικών τομέων, καθώς και το επιστημονικό και τεχνικό τους περιεχόμενο , η Επιτροπή αποδέχεται πολλές από τις διευκρινίσεις και προσθήκες που ζητήθηκαν, όταν αυτές ανταποκρίνονται σε σημαντικές ανάγκες, δεν αποκλίνουν από τον γενικό άξονα κάθε προτεραιότητας και είναι δυνατόν να συμπεριληφθούν λαμβανομένου υπόψη του μειωμένου προϋπολογισμού για το πρόγραμμα πλαίσιο.

- Σε ό,τι αφορά τις κοινές τεχνολογικές πρωτοβουλίες , η Επιτροπή αποδέχεται τις τροποποιήσεις που αφορούν τα κριτήρια προσδιορισμού των πιθανών κοινών τεχνολογικών πρωτοβουλιών, τη φύση και την εφαρμογή τους.

- Σε ό,τι αφορά το Ευρωπαϊκό Συμβούλιο Έρευνας , η Επιτροπή αποδέχεται τις σημαντικές διευκρινίσεις που ζητήθηκαν, μεταξύ άλλων ως προς διάρκεια της θητείας, την ανανέωση και τον ρόλο του επιστημονικού συμβουλίου, τις ρυθμίσεις που αφορούν τη διαχείριση και τη στελέχωση του Ευρωπαϊκού Συμβουλίου Έρευνας, καθώς και τη διεξαγωγή, το 2010, ανεξάρτητου ελέγχου των δομών και μηχανισμών του Ευρωπαϊκού Συμβουλίου Έρευνας.

- Σε ό,τι αφορά το πρόγραμμα Άνθρωποι , στις τροποποιήσεις που έγιναν συμπεριλαμβάνονται: παραπομπές στους δεσμούς αυτού του προγράμματος με άλλα μέρη του προγράμματος πλαισίου και με άλλα κοινοτικά προγράμματα, προσθήκες που καθιστούν σαφή τη διεθνή διάσταση αυτού του μέρους του προγράμματος πλαισίου, υποδείξεις ως προς τη δημιουργία κατάλληλων συνθηκών εργασίας για τους ερευνητές και διευκρινίσεις ως προς τους όρους συγχρηματοδότησης.

- Σε ό,τι αφορά το πρόγραμμα Ικανότητες , οι πτυχές που αφορούν τη συνεκτική ανάπτυξη των πολιτικών έχουν πλέον ενταχθεί σε ένα χωριστό σκέλος, λαμβανομένης υπόψη της σημασίας του συγκεκριμένου τομέα. Επιπλέον, τα κριτήρια υποστήριξης των νέων υποδομών έρευνας είναι πλέον πιο λεπτομερή και αναγνωρίζεται η σημασία των περιφερειακών παραμέτρων για την κατασκευή νέων υποδομών.

Αναφορικά με τον προϋπολογισμό, η Επιτροπή διατηρεί τα ποσά που είχε προτείνει στις τροποποιημένες προτάσεις της τής 24ης Μαΐου 2006.

2005/0043 (COD)

Τροποποιημένη πρόταση για

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για το έβδομο πρόγραμμα πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) (Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 166 παράγραφος 1,

την πρόταση της Επιτροπής[2],

τη γνώμη της Ευρωπαϊκής Οικονομικής και Κοινωνικής Επιτροπής[3],

τη γνώμη της Επιτροπής των Περιφερειών[4],

Ενεργώντας σύμφωνα με τη διαδικασία του άρθρου 251 της συνθήκης[5],

Εκτιμώντας τα ακόλουθα:

1. Η Κοινότητα έχει θέσει ως στόχο της την υλοποίηση της κοινωνίας της γνώσης μέσω της ανάπτυξης των γνώσεων και της ενίσχυσης της επιστημονικής και της τεχνολογικής βάσης της κοινοτικής βιομηχανίας, περιλαμβανομένου του κλάδου των υπηρεσιών, με σκοπό την κατοχύρωση υψηλού επιπέδου ανταγωνιστικότητας. Για τον σκοπό αυτό, η Κοινότητα αναγνωρίζει την ευθύνη και την ανεξαρτησία των επιστημόνων ως προς τον καθορισμό των γενικών κατευθύνσεων της έρευνας αιχμής και υποστηρίζει κάθε ερευνητική δραστηριότητα που κρίνει αναγκαία, ενθαρρύνοντας ιδίως τη δραστηριότητα έρευνας και τεχνολογικής ανάπτυξης που αναπτύσσουν οι επιχειρήσεις, συμπεριλαμβανομένων των μικρομεσαίων επιχειρήσεων (“ΜΜΕ”), τα ερευνητικά κέντρα και τα πανεπιστήμια, δίνοντας προτεραιότητα σε εκείνους τους τομείς και έργα για τους οποίους η ευρωπαϊκή χρηματοδότηση και συνεργασία έχει ιδιαίτερη σημασία και παρέχει προστιθέμενη αξία. Με την υποστήριξη της έρευνας αιχμής, της εφαρμοσμένης έρευνας και της καινοτομίας, η Κοινότητα επιδιώκει να προωθήσει τη συνεργασία της ευρωπαϊκής έρευνας και να παγιώσει συνεπώς τις βάσεις του Ευρωπαϊκού Χώρου Έρευνας. Τούτο θα συμβάλει θετικά στην οικονομική και κοινωνική πρόοδο όλων των κρατών μελών.

2. Το Ευρωπαϊκό Συμβούλιο της Λισσαβόνας αναγνώρισε τον καθοριστικό ρόλο της έρευνας προβάλλοντας τη γνώση και την καινοτομία ως βασικά στοιχεία και έθεσε για την Ένωση ένα νέο στρατηγικό στόχο για την προσεχή δεκαετία: να καταστεί η πλέον ανταγωνιστική και δυναμική οικονομία της γνώσης στον κόσμο, ικανή για μια αειφόρο οικονομική ανάπτυξη με στόχο την πλήρη απασχόληση με περισσότερες και καλύτερες θέσεις εργασίας και με μεγαλύτερη κοινωνική συνοχή.

3. Το έβδομο πρόγραμμα πλαίσιο έχει κομβική σημασία για την επίτευξη του στόχου της στρατηγικής της Λισσαβόνας, δηλαδή της αναγωγής της Ευρώπης στην πλέον ανταγωνιστική και δυναμική οικονομία της γνώσης στον κόσμο. Το τρίγωνο της γνώσης - εκπαίδευση, έρευνα και καινοτομία - αποτελεί βασικό εργαλείο για την επίτευξη αυτού του στόχου.

4. Ο καθοριστικός ρόλος της γνώσης και των άυλων αγαθών στην παραγωγή οικονομικού, κοινωνικού και πολιτιστικού πλούτου αναγνωρίσθηκε από το Ευρωπαϊκό Συμβούλιο της Λισσαβόνας. Στην γνωσιοκεντρική κοινωνία η καινοτομία και η παραγωγή γνώσης αντί να ρέουν εκ των άνω προς τα κάτω, είναι ευρέως κατανεμημένες σε ολόκληρη την κοινωνία και όλο και περισσότερο επιτυγχάνονται με διεργασίες εκ των κάτω προς τα άνω. Ένας από τους στόχους της Κοινότητας είναι η κινητοποίηση και ενίσχυση όλων αυτών των ικανοτήτων έρευνας και καινοτομίας.

5. Σύμφωνα με τη στρατηγική της Λισσαβόνας, το Ευρωπαϊκό Συμβούλιο της Βαρκελώνης έθεσε ως στόχο την αύξηση των ευρωπαϊκών επενδύσεων στην έρευνα στο 3% του ΑΕΠ της Ευρωπαϊκής Ένωσης, με τον ιδιωτικό τομέα να καλύπτει τα δύο τρίτα αυτών των επενδύσεων.

6. Προς τούτο, πολλά κράτη μέλη αλλά και η ευρωπαϊκή βιομηχανία πρέπει να κλιμακώσουν τις ερευνητικές προσπάθειές τους για να συμβάλουν στην επιτυχή προώθηση της έρευνας βάσει του έβδομου προγράμματος πλαισίου.

7. Κυρίαρχος στόχος ολόκληρου του εβδόμου προγράμματος πλαισίου πρέπει να είναι η συμβολή στην ανάδειξη της Ευρωπαϊκής Ένωσης ως του κυριότερου χώρου έρευνας στον κόσμο. Προς τούτο, το πρόγραμμα πλαίσιο πρέπει να εστιάζεται κυρίως στην προώθηση έρευνας παγκόσμιου επιπέδου και στις επενδύσεις σε τέτοια έρευνα. Είναι, επομένως, επιτακτική ανάγκη να βασίζεται η υλοποίηση των ειδικών προγραμμάτων ιδίως στις αρχές της ερευνητικής αριστείας. Μόνο με τη δημιουργία ευκαιριών για έρευνα αιχμής θα μπορέσει η ΕΕ να καταστεί ο κυριότερος χώρος έρευνας στον κόσμο.

8. Το Ευρωπαϊκό Κοινοβούλιο έχει επανειλημμένως υπογραμμίσει τη σημασία της έρευνας και της τεχνολογικής ανάπτυξης και τον αυξανόμενο ρόλο της γνώσης για την οικονομική ανάπτυξη και την κοινωνική και περιβαλλοντική ευημερία, την τελευταία φορά στις κατευθυντήριες γραμμές που εξέδωσε τον Μάρτιο του 2005 σχετικά με τη μελλοντική πολιτική της ΕΕ υπέρ της έρευνας[6].

9. Λαμβάνοντας υπόψη τις ερευνητικές ανάγκες όλων των κοινοτικών πολιτικών και έχοντας την ευρεία υποστήριξη της ευρωπαϊκής βιομηχανίας, της επιστημονικής κοινότητας, των πανεπιστημίων και άλλων ενδιαφερόμενων κύκλων, η Κοινότητα θα πρέπει να καθορίσει τους επιστημονικούς και τεχνολογικούς στόχους που πρέπει να επιτύχει το έβδομο πρόγραμμα πλαίσιο κατά την περίοδο 2007-2013.

10. Ιδιαίτερα σημαντικές για τη βιομηχανική έρευνα είναι οι ευρωπαϊκές τεχνολογικές πλατφόρμες και οι κοινές τεχνολογικές πρωτοβουλίες. Οι ευρωπαϊκές τεχνολογικές πλατφόρμες μπορούν να εξελιχθούν σε ένα γενικό εργαλείο για την προώθηση της ευρωπαϊκής ανταγωνιστικότητας .

11. Οι στόχοι αυτοί θα πρέπει να ακολουθούν τα ουσιαστικά βήματα προόδου του έκτου προγράμματος πλαισίου προς τη δημιουργία του Ευρωπαϊκού Χώρου Έρευνας, αλλά και να προχωρούν περαιτέρω προς την ανάπτυξη μιας γνωσιοκεντρικής οικονομίας και κοινωνίας στην Ευρώπη. Μεταξύ αυτών των στόχων, ιδιαίτερα σημαντικοί είναι οι εξής:

12. Είναι απαραίτητο να υποστηριχθεί η διακρατική συνεργασία κάθε κλίμακας στην ΕΕ.

13. Είναι απαραίτητο να ενισχυθούν ο δυναμισμός, η δημιουργικότητα και η αριστεία της ευρωπαϊκής έρευνας αιχμής. Έχοντας τούτο υπόψη, η χρηματοδότηση μιας πιο θεωρητικής βασικής έρευνας πρέπει να αποτελεί σαφή προτεραιότητα του προγράμματος πλαισίου.

14. Είναι απαραίτητο να ενισχυθεί ποσοτικά και ποιοτικά το ανθρώπινο δυναμικό στον χώρο της έρευνας και της τεχνολογίας στην Ευρώπη· η βελτίωση της εκπαίδευσης και της κατάρτισης των ερευνητών, η διευκόλυνση της πρόσβασης σε ευκαιρίες έρευνας καθώς και η αναγνώριση του "επαγγέλματος" του ερευνητή είναι τα κύρια μέσα για την επίτευξη αυτού του στόχου, κάτι που σημαίνει κυρίως τη σημαντική αύξηση της παρουσίας γυναικών στην έρευνα, καθώς και την ενθάρρυνση της κινητικότητας και της επαγγελματικής εξέλιξης των ερευνητών. Για το σκοπό αυτό, τα κράτη μέλη θα πρέπει να κληθούν να εφαρμόσουν την ευρωπαϊκή χάρτα του ερευνητή και τον κώδικα δεοντολογίας για την πρόσληψη ερευνητών, απαραίτητα μέσα και τα δύο για τη δημιουργία μιας πραγματικά ευρωπαϊκής αγοράς εργασίας για τους ερευνητές. Επιπλέον, θα πρέπει να αναπτυχθεί και να ενισχυθεί η αριστεία των ευρωπαϊκών ερευνητικών οργανισμών και πανεπιστημίων.

15. Ο διάλογος μεταξύ επιστήμης και κοινωνίας στην Ευρώπη χρειάζεται να εμβαθυνθεί ώστε να αναπτυχθεί ένα επιστημονικό και ερευνητικό πρόγραμμα που θα ανταποκρίνεται στις ανησυχίες των πολιτών, μεταξύ άλλων με την ανάπτυξη της κριτικής σκέψης, και θα στοχεύει στην αποκατάσταση της εμπιστοσύνης του κοινού στην επιστήμη.

16. Ιδιαίτερη προσοχή πρέπει να δοθεί στη διευκόλυνση της επιστημονικής σταδιοδρομίας των ερευνητών κατά την πλέον παραγωγική περίοδο της ζωής τους. Οι πρωτόπειροι ερευνητές και οι ερευνητές που βρίσκονται στα αρχικά στάδια της σταδιοδρομίας τους θα πρέπει να μετατραπούν σε σημαντική κινητήρια δύναμη της επιστήμης στην Ευρώπη.

17. Είναι απαραίτητο να ενισχυθούν οι ικανότητες έρευνας και καινοτομίας σε όλη την Ευρώπη και να διασφαλισθεί η βέλτιστη αξιοποίησή τους.

18. Λαμβάνοντας υπόψη το Πρωτόκολλο για την προστασία και την καλή διαβίωση των ζώων που έχει προσαρτηθεί στη Συνθήκη του Άμστερνταμ, θα πρέπει να προαχθεί και να ενισχυθεί η έρευνα με αντικείμενο την ανάπτυξη εναλλακτικών στρατηγικών για τις δοκιμές και ιδιαίτερα μεθόδων χωρίς χρήση ζώων σε όλους τους τομείς της έρευνας, με σκοπό να μειωθεί η χρήση ζώων στην έρευνα και τις δοκιμές και με απώτερο στόχο να αντικατασταθεί τελικά η χρήση ζώων.

19. Για την επίτευξη αυτών των στόχων, είναι απαραίτητο να προωθηθούν τέσσερις τύποι δραστηριοτήτων: η διακρατική συνεργασία επί θεματικών τομέων που έχουν καθορισθεί με γνώμονα τις πολιτικές ανάγκες (“Συνεργασία”), η έρευνα που αναπτύσσεται κατ'έμπνευση των ίδιων των ερευνητών και με πρωτοβουλία της ερευνητικής κοινότητας (“Ιδέες”), η υποστήριξη των μεμονωμένων ερευνητών (“Άνθρωποι”), και η υποστήριξη των ικανοτήτων έρευνας (“Ικανότητες”).

20. Στο πλαίσιο του σκέλους “Συνεργασία”, θα πρέπει να υποστηρίζεται η διακρατική συνεργασία κατάλληλης κλίμακας, στην Ευρωπαϊκή Ένωση και πέραν αυτής, σε μια σειρά θεματικών τομέων οι οποίοι έχουν καίρια σημασία για την πρόοδο της γνώσης και της τεχνολογίας και επί των οποίων πρέπει να υποστηριχθεί και να ενισχυθεί η έρευνα ώστε να αντιμετωπισθούν οι ευρωπαϊκές κοινωνικές, οικονομικές, περιβαλλοντικές, οι προκλήσεις δημόσιας υγείας καθώς και οι βιομηχανικές προκλήσεις, να εξυπηρετηθεί το δημόσιο συμφέρον και να επικουρηθούν οι αναπτυσσόμενες χώρες. Όπου είναι δυνατόν, αυτό το πρόγραμμα θα επιτρέπει ευελιξία για συστήματα προσανατολισμένα στην εκτέλεση αποστολών που εμπίπτουν σε περισσότερες της μίας θεματικές προτεραιότητες. Το πρόγραμμα πρέπει επίσης να εξασφαλίσει ότι η ΕΕ μπορεί να διατηρήσει την ηγετική θέση της στην έρευνα, στον τομέα της κοινωνιολογίας και των ανθρωπιστικών επιστημών, που αφορά την αλληλεπίδραση μεταξύ ανθρώπων και νέων τεχνολογιών και τη σημασία της τεχνολογίας για την ανάπτυξη της κοινωνίας στο σύνολό της.

21. Στο πλαίσιο του σκέλους “Ιδέες”, οι δραστηριότητες θα πρέπει να τίθενται σε εφαρμογή από ένα Ευρωπαϊκό Συμβούλιο Έρευνας (“ΕΣΕ”) το οποίο να απολαμβάνει υψηλού βαθμού αυτονομίας. Έχει μεγάλη σημασία να αναπτυχθεί μια έρευνα αιχμής υψηλότατου επιπέδου σε επίπεδο Ένωσης, που θα αξιοποιεί και θα αναδεικνύει την αριστεία της Ευρώπης σε διεθνές επίπεδο. Το ΕΣΕ θα πρέπει να διατηρεί τακτική επικοινωνία με τα ευρωπαϊκά θεσμικά όργανα και με την επιστημονική κοινότητα ώστε να διασφαλίζει ότι το έργο του τυγχάνει στήριξης και ότι τα συμφέροντά του προωθούνται στη δημόσια σφαίρα.

22. Στο πλαίσιο του σκέλους “Άνθρωποι”, θα πρέπει να υποστηρίζονται η προώθηση και προβολή της επαγγελματικής σταδιοδρομίας στον χώρο της έρευνας και η διαμόρφωση ελκυστικών συνθηκών και προοπτικών ερευνητικής σταδιοδρομίας στην Ευρώπη, ενθαρρύνοντας έτσι τους ευρωπαίους ερευνητές να παραμείνουν στην Ευρώπη και προσελκύοντας κορυφαίους ερευνητές από όλο τον κόσμο. Με βάση τις θετικές εμπειρίες που έχουν αποκομισθεί από τις "δράσεις Μαρία Κιουρί" κατά τα προηγούμενα προγράμματα πλαίσια, το πρόγραμμα “Άνθρωποι” θα πρέπει να ενθαρρύνει τα πλέον προικισμένα άτομα να ακολουθήσουν σταδιοδρομία ερευνητή, να δομήσει την προσφορά και τις επιλογές ερευνητικής κατάρτισης, καθώς και τις απαιτήσεις επαγγελματικών δεξιοτήτων, να ενθαρρύνει την παραμονή ή την επάνοδο των ευρωπαίων ερευνητών στην Ευρώπη· να ενθαρρύνει την διατομεακή κινητικότητα και να προσελκύσει στην Ευρώπη ερευνητές από όλο τον κόσμο. Για τον σκοπό αυτό, θα πρέπει να καταβληθούν προσπάθειες προκειμένου να βελτιωθεί η αμοιβαία αναγνώριση των διπλωμάτων και των επαγγελματικών προσόντων που αποκτώνται στο κοινοτικό έδαφος και αυτών που αποκτώνται σε τρίτες χώρες. Η κινητικότητα των ερευνητών όχι μόνο έχει καθοριστική σημασία για την εξέλιξη της σταδιοδρομίας των ερευνητών, αλλά και επιτρέπει την ανταλλαγή και τη μεταφορά γνώσης μεταξύ χωρών και μεταξύ τομέων και, μέσω αυτής, διασφαλίζεται ότι η καινοτόμος έρευνα αιχμής σε διάφορους τομείς ωφελείται από αφοσιωμένους και ικανούς ερευνητές καθώς και από αυξημένους χρηματοδοτικούς πόρους.

23. Στο πλαίσιο του σκέλους “Ικανότητες”, θα πρέπει να υποστηρίζονται η βέλτιστη χρήση και ανάπτυξη υποδομών έρευνας, οι ικανότητες καινοτομίας των ΜΜΕ και οι αντίστοιχες δυνατότητες αξιοποίησης των αποτελεσμάτων της έρευνας, η ανάπτυξη περιφερειακών συσπειρώσεων με γνώμονα την έρευνα, η απελευθέρωση του ερευνητικού δυναμικού των περιφερειών σύγκλισης και των εξόχως απόκεντρων περιφερειών της ΕΕ, η προσέγγιση επιστήμης και κοινωνίας με σκοπό την αρμονική ενσωμάτωση της επιστήμης και της τεχνολογίας στον ευρωπαϊκό κοινωνικό ιστό, και η ανάληψη οριζόντιων δράσεων και μέτρων υποστήριξης της διεθνούς συνεργασίας.

24. Το Κοινό Κέντρο Ερευνών διαδραματίζει τον αποφασιστικό ρόλο της παροχής επιστημονικής και τεχνικής υποστήριξης, προσαρμοσμένης στις ανάγκες των πελατών, για τον σχεδιασμό, την ανάπτυξη, την υλοποίηση και την παρακολούθηση των πολιτικών της Ευρωπαϊκής Ένωσης. Το Κοινό Κέντρο Ερευνών θα πρέπει να τυγχάνει διαρκούς στήριξης, ούτως ώστε να είναι σε θέση να λειτουργεί ως κέντρο αναφοράς για την επιστήμη και την τεχνολογία στην ΕΕ, ανεξάρτητο από ιδιωτικά και εθνικά συμφέροντα .

25. Η Επιτροπή έχει επανειλημμένα αναγνωρίσει τη σημασία των περιφερειών στην εφαρμογή του Ευρωπαϊκού Χώρου Έρευνας [7] .

26. Το έβδομο πρόγραμμα πλαίσιο συμπληρώνει τις δραστηριότητες που αναπτύσσουν τα κράτη μέλη, καθώς και τις άλλες κοινοτικές δράσεις που εντάσσονται στη συνολική στρατηγική προσπάθεια υλοποίησης των στόχων της Λισσαβόνας, και ιδίως εκείνες που αφορούν τα διαρθρωτικά ταμεία, τη γεωργία, την εκπαίδευση, την κατάρτιση, την ανταγωνιστικότητα και την καινοτομία, τη βιομηχανία, την απασχόληση και το περιβάλλον.

27. Οι δραστηριότητες υπέρ της καινοτομίας και των ΜΜΕ που υποστηρίζονται από το παρόν πρόγραμμα πλαίσιο θα πρέπει να είναι συμπληρωματικές με τις δραστηριότητες του προγράμματος πλαισίου για την ανταγωνιστικότητα και την καινοτομία.

28. Η συμμετοχή στις δραστηριότητες του παρόντος προγράμματος πλαισίου θα πρέπει να διευκολύνεται με τη δημοσίευση, εγκαίρως και με τρόπο φιλικό προς τον χρήστη, πληροφοριών χρήσιμων για όλους τους εν δυνάμει συμμετέχοντες.

29. Η ουσιαστική διεύρυνση του πεδίου εφαρμογής του προγράμματος πλαισίου, η οποία μάλιστα τυγχάνει ευρείας υποστήριξης, η ώθηση που δίνει η χρηματοδότηση στις εθνικές δημόσιες και ιδιωτικές επενδύσεις, η αναγκαιότητα ανταπόκρισης της Κοινότητας σε νέες επιστημονικές και τεχνολογικές προκλήσεις και πλήρους αξιοποίησης του δυναμικού των ερευνητών της χωρίς καμία μορφή διάκρισης, ο ζωτικός ρόλος της κοινοτικής παρέμβασης στη βελτίωση των επιδόσεων και της αποτελεσματικότητας του ευρωπαϊκού ερευνητικού συστήματος και η συμβολή ενός προγράμματος πλαισίου ευρύτερης εμβέλειας στην προσπάθεια για την εξεύρεση λύσεων στα προβλήματα που συνδέονται με την αλλαγή του κλίματος, την αειφορία και την υγεία του πληθυσμού της Ευρώπης, καθώς και στην αναζωογόνηση της στρατηγικής της Λισσαβόνας, καθιστούν επιτακτική την αναγκαιότητα σταδιακής αύξησης διπλασιασμού του προϋπολογισμού έρευνας της ΕΕ[8].

30. Με βάση τα πορίσματα της ενδιάμεσης αξιολόγησης της χρήσης των νέων μέσων του έκτου προγράμματος πλαισίου και της πενταετούς αξιολόγησης του προγράμματος πλαισίου, έχει διαμορφωθεί μια νέα προσέγγιση η οποία θα διευκολύνει και θα καταστήσει πιο ευέλικτη και αποτελεσματική την υλοποίηση των πολιτικών στόχων της ερευνητικής πολιτικής της ΕΕ. Σύμφωνα με την προσέγγιση αυτή, για την υποστήριξη των διάφορων δράσεων θα πρέπει να χρησιμοποιηθεί, με μεγαλύτερη ευελιξία και ελευθερία, μια μικρότερη σειρά απλούστερων “μηχανισμών χρηματοδότησης”, είτε μεμονωμένα είτε συνδυαστικά, και να δοθεί στους συμμετέχοντες μεγαλύτερη διαχειριστική αυτονομία.

31. Δεδομένου ότι ο στόχος που φιλοδοξούν να επιτύχουν οι δράσεις που θα αναληφθούν βάσει του άρθρου 163 της συνθήκης, δηλαδή η συμβολή στη δημιουργία μιας γνωσιοκεντρικής κοινωνίας και οικονομίας στην Ευρώπη, δεν μπορεί να επιτευχθεί επαρκώς από τα κράτη μέλη και μπορεί συνεπώς να επιτευχθεί καλύτερα σε κοινοτικό επίπεδο, η Κοινότητα δύναται να λάβει μέτρα σύμφωνα με την αρχή της επικουρικότητας, όπως ορίζεται στο άρθρο 5 της συνθήκης. Σύμφωνα με την αρχή της αναλογικότητας που προβλέπεται στο ίδιο άρθρο, το παρόν έβδομο πρόγραμμα πλαίσιο δεν υπερβαίνει τα αναγκαία όρια για την επίτευξη των στόχων αυτών.

32. Η υλοποίηση του έβδομου προγράμματος πλαισίου μπορεί να οδηγήσει στην ανάληψη συμπληρωματικών προγραμμάτων που θα προβλέπουν συμμετοχή ορισμένων μόνο κρατών μελών, στη συμμετοχή της Κοινότητας σε προγράμματα επιχειρούμενα από περισσότερα του ενός κράτη μέλη ή στη σύσταση κοινών επιχειρήσεων ή άλλων διευθετήσεων κατά την έννοια των άρθρων 168, 169 και 171 της συνθήκης.

33. Η Κοινότητα έχει συνομολογήσει μια σειρά διεθνών συμφωνιών στον τομέα της έρευνας και είναι σκόπιμο να καταβάλει προσπάθειες για την ενίσχυση της διεθνούς ερευνητικής συνεργασίας ώστε να αξιοποιήσει στο σύνολό τους τα πλεονεκτήματα της διεθνοποίησης της Ε&Α, να συμβάλει στην παραγωγή παγκόσμιων δημόσιων αγαθών και να βελτιώσει τη θέση της στην παγκόσμια ερευνητική κοινότητα.

34. Υπάρχει ήδη σημαντικός όγκος επιστημονικής γνώσης που μπορεί να βελτιώσει δραστικά τη ζωή όσων ζουν σε αναπτυσσόμενες χώρες· το πρόγραμμα πλαίσιο θα συμβάλει, όπου είναι δυνατόν, στην επίτευξη των στόχων της χιλιετίας για την ανάπτυξη έως το 2010.

35. Το έβδομο πρόγραμμα πλαίσιο θα πρέπει να συμβάλει στην προώθηση της οικονομικής ανάπτυξης, της αειφόρου ανάπτυξης και της προστασίας του περιβάλλοντος.

36. Οι ερευνητικές δραστηριότητες που υποστηρίζει το παρόν πρόγραμμα πλαίσιο θα πρέπει να τηρούν τις θεμελιώδεις αρχές ηθικής δεοντολογίας, συμπεριλαμβανομένων εκείνων που διατυπώνονται στον Χάρτη Θεμελιωδών Δικαιωμάτων της Ευρωπαϊκής Ένωσης. Λαμβάνονται υπόψη και θα εξακολουθήσουν να λαμβάνονται υπόψη οι γνώμες της Ευρωπαϊκής Ομάδας για τη Δεοντολογία στις Επιστήμες και Νέες Τεχνολογίες. Δεν πρέπει να υποστηρίζονται από το παρόν πρόγραμμα ερευνητικές δραστηριότητες που αποσκοπούν στην κλωνοποίηση του ανθρώπου, στην δυνάμενη να καταστεί κληρονομική τροποποίηση του ανθρώπινου γονιδιώματος [9] ή στην παραγωγή ανθρώπινων εμβρύων αποκλειστικά και μόνον για την εξασφάλιση βλαστοκυττάρων. Η έρευνα επί ανθρώπινων βλαστοκυττάρων μπορεί να χρηματοδοτείται βάσει του παρόντος προγράμματος πλαισίου, σε συνάρτηση τόσο με το περιεχόμενο της επιστημονικής πρότασης όσο και το νομοθετικό πλαίσιο του εμπλεκόμενου κράτους μέλους.

37. Κατά την εφαρμογή του παρόντος προγράμματος πλαισίου θα επιδειχθεί η δέουσα προσοχή στη η θέση των γυναικών στους χώρους της επιστήμης και της έρευνας θα υποστηριχθεί ενεργά με κατάλληλα μέτρα με σκοπό την αύξηση του αριθμού των γυναικών που συμμετέχουν σε αυτούς τους χώρους και την περαιτέρω ενίσχυση του ενεργού τους ρόλου στην έρευνα.

38. Η παρούσα πράξη καθορίζει, για όλη τη διάρκεια του προγράμματος, ένα χρηματοδοτικό πλαίσιο το οποίο θα αποτελεί, για την αρμόδια επί του προϋπολογισμού αρχή, προνομιακή αναφορά κατά την έννοια του σημείου 37 της διοργανικής συμφωνίας, της 17/5/2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού.

39. Κατά την εφαρμογή του παρόντος προγράμματος πλαισίου πρέπει να λαμβάνονται κατάλληλα μέτρα - ανάλογα προς τα διακυβευόμενα οικονομικά συμφέροντα της Ευρωπαϊκής Κοινότητας - για την πρόληψη παρατυπιών και περιπτώσεων απάτης και να κινούνται οι αναγκαίες διαδικασίες για την ανάκτηση απωλεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων, σύμφωνα με τις διατάξεις του κανονισμού (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων[10], του κανονισμού (Ευρατόμ, EK) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες[11] και του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) [12].

40. Είναι σημαντικό να διασφαλιστούν η χρηστή οικονομική διαχείριση του έβδομου προγράμματος πλαισίου, η κατά το δυνατόν αποτελεσματικότερη και απλούστερη για τους συμμετέχοντες εφαρμογή του, με παράλληλη εξασφάλιση νομικής βεβαιότητας και προσβασιμότητας του προγράμματος για όλους τους συμμετέχοντες. Είναι απαραίτητο να διασφαλισθεί η συμμόρφωση προς τις διατάξεις του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων, καθώς και προς τις επιταγές της απλοποίησης και της βελτίωσης των κανονιστικών ρυθμίσεων. Η απλοποίηση των διαδικασιών εκτέλεσης του έβδομου προγράμματος πλαισίου θα συμβάλει ώστε να διασφαλιστεί η συμπερίληψη ευέλικτων μέτρων εφαρμογής στους κανόνες συμμετοχής,

ΑΠΟΦΑΣIZOYN:

Άρθρο 1

Θέσπιση του προγράμματος πλαισίου

Θεσπίζεται, για την περίοδο από 1ης Ιανουαρίου 2007 έως 31 Δεκεμβρίου 2013, το πρόγραμμα πλαίσιο κοινοτικών δραστηριοτήτων έρευνας και τεχνολογικής ανάπτυξης, συμπεριλαμβανομένης της επίδειξης, εφεξής καλούμενο “έβδομο πρόγραμμα πλαίσιο”.

Άρθρο 2

Στόχοι και δραστηριότητες

41. Το έβδομο πρόγραμμα πλαίσιο υποστηρίζει τις δραστηριότητες που ορίζονται στις παραγράφους 2 έως 5. Οι στόχοι και οι γενικές γραμμές των δραστηριοτήτων αυτών εκτίθενται στο παράρτημα I.

42. Συνεργασία: υποστηρίζονται οι πάσης φύσεως ερευνητικές δραστηριότητες που αναπτύσσονται, στο πλαίσιο διακρατικής συνεργασίας, στους ακόλουθους θεματικούς τομείς:

43. υγεία·

44. τρόφιμα, γεωργία και βιοτεχνολογία·

45. τεχνολογίες των πληροφοριών και των επικοινωνιών·

46. νανοεπιστήμες, νανοτεχνολογίες, υλικά και νέες τεχνολογίες παραγωγής·

47. ενέργεια·

48. περιβάλλον (συμπεριλαμβανομένης της αλλαγής του κλίματος)·

49. μεταφορές (συμπεριλαμβανομένης της αεροναυτικής)·

50. κοινωνικοοικονομικές και ανθρωπιστικές επιστήμες·

51. ασφάλεια και διάστημα.

52. Ιδέες: υποστηρίζονται οι δραστηριότητες έρευνας που αναλαμβάνονται με πρωτοβουλία ερευνητών και διεξάγονται από μεμονωμένες εθνικές ή διεθνικές ομάδες, ανταγωνιζόμενες μεταξύ τους σε ευρωπαϊκό επίπεδο, σε οποιοδήποτε επιστημονικό και τεχνολογικό πεδίο.

53. Άνθρωποι: υποστηρίζεται η ποσοτική και ποιοτική ενίσχυση του ανθρώπινου δυναμικού της έρευνας και της τεχνολογίας στην Ευρώπη, και ενθαρρύνεται η κινητικότητα.

54. Ικανότητες: υποστηρίζονται βασικοί παράγοντες από τους οποίους εξαρτώνται οι ευρωπαϊκές ικανότητες έρευνας και καινοτομίας, όπως: οι υποδομές έρευνας· οι περιφερειακές συσπειρώσεις με άξονα την έρευνα· η πλήρης απελευθέρωση του ερευνητικού δυναμικού των περιφερειών σύγκλισης και των εξόχως απόκεντρων περιφερειών της Κοινότητας· η έρευνα προς όφελος των μικρομεσαίων επιχειρήσεων (ΜΜΕ) η ενσωμάτωση της επιστήμης στον κοινωνικό ιστό η συνεκτική ανάπτυξη των πολιτικών οι οριζόντιες δραστηριότητες διεθνούς συνεργασίας.

55. Το έβδομο πρόγραμμα πλαίσιο υποστηρίζει επίσης τις μη πυρηνικές άμεσες επιστημονικές και τεχνικές δράσεις του Κοινού Κέντρου Ερευνών (ΚΚΕρ), όπως αυτές ορίζονται στο παράρτημα Ι.

Άρθρο 3

Το έβδομο πρόγραμμα πλαίσιο τίθεται σε εφαρμογή μέσω ειδικών προγραμμάτων. Στα ειδικά αυτά προγράμματα διευκρινίζονται οι ακριβείς στόχοι και οι λεπτομερείς όροι υλοποίησής τους.

Άρθρο 4

Μέγιστο συνολικό ποσό και κατανομή του μεταξύ των προγραμμάτων

1. Το μέγιστο συνολικό ύψος της χρηματοδοτικής συμμετοχής της Κοινότητας στο έβδομο πρόγραμμα πλαίσιο ανέρχεται σε 50.52172.726 εκατομμύρια ευρώ.. Το ποσό αυτό κατανέμεται μεταξύ των δραστηριοτήτων και δράσεων που προβλέπονται στο άρθρο 2 παράγραφοι 2 έως 6, ως εξής (σε εκατομμύρια ευρώ):

Συνεργασία | 32 29244432 |

Ιδέες | 7 46011862 |

Άνθρωποι | 4 7277129 |

Ικανότητες | 4 2917486 |

Μη πυρηνικές δράσεις του Κοινού Κέντρου Ερευνών | 1 7511817 |

2. Η ενδεικτική κατανομή μεταξύ των επιμέρους θεματικών πεδίων των προβλεπόμενων στην παράγραφο 1 δραστηριοτήτων παρατίθεται στο παράρτημα II.

3. Οι λεπτομερείς όροι της χρηματοδοτικής συμμετοχής της Κοινότητας στο παρόν πρόγραμμα πλαίσιο καθορίζονται στο παράρτημα III. Τα ως άνω ποσά δύναται να τροποποιηθούν κατά τον χρόνο αναθεώρησης των δημοσιονομικών προοπτικών που καλύπτουν την περίοδο του παρόντος προγράμματος πλαισίου.

Άρθρο 5

Προστασία των οικονομικών συμφερόντων της Κοινότητας

Για τις κοινοτικές δράσεις που χρηματοδοτούνται δυνάμει της παρούσας απόφασης, ο κανονισμός (ΕΚ, Ευρατόμ) αριθ. 2988/95 και ο κανονισμός (Ευρατόμ, EK) αριθ. 2185/96 εφαρμόζονται για οποιαδήποτε παράβαση διάταξης του κοινοτικού δικαίου ή αθέτηση συμβατικής υποχρέωσης αναληφθείσας βάσει του προγράμματος, η οποία προκύπτει από πράξη ή παράλειψη ενός οικονομικού φορέα και η οποία ζημιώνει ή ενδέχεται να ζημιώσει, λόγω αδικαιολόγητης δαπάνης, τον γενικό προϋπολογισμό των Ευρωπαϊκών Κοινοτήτων ή προϋπολογισμούς που διαχειρίζονται οι Ευρωπαϊκές Κοινότητες.

Άρθρο 6

56. Όλες οι ερευνητικές δραστηριότητες που αναλαμβάνονται βάσει του έβδομου προγράμματος πλαισίου υλοποιούνται σύμφωνα με τις θεμελιώδεις αρχές ηθικής δεοντολογίας.

57. Οι ακόλουθοι τομείς έρευνας δεν χρηματοδοτούνται από το παρόν πρόγραμμα πλαίσιο:

58. οι ερευνητικές δραστηριότητες με αντικείμενο την κλωνοποίηση του ανθρώπου για αναπαραγωγικούς σκοπούς,

59. οι ερευνητικές δραστηριότητες με στόχο την τροποποίηση της γενετικής κληρονομιάς των ανθρωπίνων όντων, οι οποίες ενδέχεται να καταστήσουν κληρονομικές τις εν λόγω τροποποιήσεις, [13]

60. οι ερευνητικές δραστηριότητες που αποβλέπουν στη δημιουργία ανθρώπινων εμβρύων αποκλειστικά και μόνο για ερευνητικούς σκοπούς ή για σκοπούς εξασφάλισης βλαστοκυττάρων, μεταξύ άλλων μέσω μεταφοράς πυρήνων σωματικών κυττάρων.

61. Η έρευνα επί ανθρώπινων βλαστοκυττάρων, τόσο ενήλικων όσο και εμβρυϊκών, μπορεί να χρηματοδοτείται, σε συνάρτηση τόσο με το περιεχόμενο της επιστημονικής πρότασης όσο και με το νομοθετικό πλαίσιο του εμπλεκόμενου κράτους μέλους.Κάθε αίτηση χρηματοδότησης έρευνας επί ανθρώπινων εμβρυϊκών βλαστοκυττάρων πρέπει να περιλαμβάνει, κατά περίπτωση, λεπτομερή στοιχεία σχετικά με τα μέτρα αδειοδότησης και ελέγχου που θα ληφθούν από τις αρμόδιες αρχές των κρατών μελών και σχετικά με τις εγκρίσεις που θα παραχωρηθούν ως προς τις πτυχές ηθικής δεοντολογίας.Όσον αφορά τη λήψη ανθρώπινων εμβρυϊκών βλαστοκυττάρων, τα ιδρύματα, οι οργανισμοί και οι ερευνητές πρέπει να υπόκεινται σε αυστηρές διαδικασίες χορήγησης άδειας και ελέγχου σύμφωνα με το νομοθετικό πλαίσιο του οικείου κράτους μέλους.

62. Πριν από τη δεύτερη φάση υλοποίησης του παρόντος προγράμματος πλαισίου (2010-2013), πρέπει να διενεργηθεί αναθεώρηση των πεδίων έρευνας που προβλέπονται στην παράγραφο 2 του παρόντος άρθρου, υπό το φως των επιστημονικών εξελίξεων.

Άρθρο 7

Παρακολούθηση, αξιολόγηση και επανεξέταση

63. H Eπιτροπή παρακολουθεί συνεχώς και συστηματικά την υλοποίηση του προγράμματος πλαισίου και των ειδικών του προγραμμάτων και εξασφαλίζει την τακτική υποβολή εκθέσεων και διάδοση των πορισμάτων της παρακολούθησης.

64. Το αργότερο έως το 2010, η Επιτροπή διενεργεί, με τη βοήθεια εξωτερικών εμπειρογνωμόνων, ενδιάμεση αξιολόγηση του παρόντος προγράμματος πλαισίου και των ειδικών του προγραμμάτων, η οποία θα λαμβάνει υπόψη τεκμηριωμένες διαπιστώσεις και θα βασίζεται στην εκ των υστέρων αξιολόγηση του 6ου προγράμματος πλαισίου. Η εν λόγω αξιολόγηση θα καλύπτει την ποιότητα τόσο των υπό εξέλιξη ερευνητικών δραστηριοτήτων όσο και της υλοποίησης και διαχείρισης, καθώς και την πρόοδο προς την επίτευξη των καθορισμένων στόχων. Η Επιτροπή ανακοινώνει τα πορίσματα αυτής της αξιολόγησης, μαζί με τις παρατηρήσεις της επ' αυτών και ενδεχομένως με προτάσεις για την προσαρμογή του παρόντος προγράμματος πλαισίου, στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών.Πριν από την ενδιάμεση αξιολόγηση θα υποβληθεί έκθεση προόδου, αφ’ης στιγμής καταστούν διαθέσιμα αρκετά δεδομένα, η οποία θα δώσει αρχικά πορίσματα για την αποτελεσματικότητα των νέων δράσεων δυνάμει του έβδομου προγράμματος πλαισίου και των προσπαθειών με στόχο την απλούστευση.

65. Δύο έτη μετά την ολοκλήρωση του παρόντος προγράμματος πλαισίου, η Επιτροπή αναθέτει σε ανεξάρτητους εμπειρογνώμονες τη διενέργεια εξωτερικής αξιολόγησης του αιτιολογικού, της υλοποίησης και των αποτελεσμάτων του.Η Επιτροπή ανακοινώνει τα πορίσματα αυτής της αξιολόγησης, καθώς και τις παρατηρήσεις της επ’αυτών, στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[…]

ΠΑΡΑΡΤΗΜΑ I

ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ, ΘΕΜΑΤΙΚΟΙ ΤΟΜΕΙΣ ΚΑΙ ΔΡΑΣΤΗΡΙΟΤΗΤΕΣ ΣΕ ΓΕΝΙΚΕΣ ΓΡΑΜΜΕΣ

Το έβδομο πρόγραμμα πλαίσιο θα υλοποιηθεί επιδιώκοντας να επιτύχει τους γενικούς στόχους που περιγράφονται στο άρθρο 163 [14] της Συνθήκης προκειμένου να ενισχύσει τη βιομηχανική ανταγωνιστικότητα και να ανταποκριθεί στις ερευνητικές ανάγκες άλλων κοινοτικών πολιτικών και, με τον τρόπο αυτό, να θα συμβάλει στη δημιουργία μιας γνωσιοκεντρικής κοινωνίας, θα στηριχθεί στον Ευρωπαϊκό Χώρο Έρευνας και θα συμπληρώσει τις δραστηριότητες που διεξάγονται σε εθνικό και περιφερειακό επίπεδο . Θα προωθήσει ενισχύει την ενίσχυση της αριστείας της επιστημονικής και τεχνολογικής έρευνας, της τεχνολογικής ανάπτυξης και επίδειξης , μέσω των ακόλουθων τεσσάρων προγραμμάτων : «Συνεργασία», «Ιδέες», «Άνθρωποι» και «Ικανότητες».

I ΣΥΝΕΡΓΑΣΙΑ

Βάσει του παρόντος τμήματος του 7ου προγράμματος πλαισίου, θα υποστηριχθεί η διακρατική συνεργασία διαφόρων μορφών κάθε κλίμακας , στην Ευρωπαϊκή Ένωση και πέραν αυτής, σε μια σειρά θεματικών τομέων οι οποίοι έχουν καίρια σημασία για την πρόοδο της γνώσης και της τεχνολογίας και στους οποίους πρέπει να υποστηριχθεί και να ενισχυθεί η έρευνα ανώτατης ποιότητας, ώστε να αντιμετωπισθούν οι ευρωπαϊκές κοινωνικές, οικονομικές, περιβαλλοντικές και βιομηχανικές προκλήσεις. Ο κύριος κορμός των εν λόγω προσπαθειών θα κατευθυνθεί προς τη βελτίωση της βιομηχανικής ανταγωνιστικότητας, με ένα ερευνητικό θεματολόγιο το οποίο αντικατοπτρίζει τις ανάγκες των χρηστών σε ολόκληρη την Ευρώπη.

Πρωταρχικός στόχος είναι η συμβολή στην αειφόρο ανάπτυξη.

Οι εννέα θεματικοί τομείς οι οποίοι έχουν οριστεί για ανάληψη δράσης από την ΕΕ είναι οι ακόλουθοι:

66. Υγεία·

67. Τρόφιμα, γεωργία και βιοτεχνολογία·

68. Τεχνολογίες των πληροφοριών και των επικοινωνιών·

69. Νανοεπιστήμες, νανοτεχνολογίες, υλικά, και νέες τεχνολογίες παραγωγής·

70. Ενέργεια·

71. Περιβάλλον (συμπεριλαμβανομένης της αλλαγής τη κλίματος)·

72. Μεταφορές (συμπεριλαμβανομένης της αεροναυτικής)·

73. Κοινωνικοοικονομικές και ανθρωπιστικές επιστήμες·

74. Ασφάλεια και διάστημα.

Οι θεματικοί αυτοί τομείς ορίζονται σε γενικές γραμμές και σε σχετικά υψηλό επίπεδο, ούτως ώστε να είναι δυνατή η αναπροσαρμογή τους με βάση τις εξελισσόμενες ανάγκες και προοπτικές καθ' όλη την περίοδο εφαρμογής του 7ου προγράμματος πλαισίου. Για τον καθένα από αυτούς, έχει καθορισθεί μια σειρά δραστηριοτήτων οι οποίες ανταποκρίνονται στους άξονες προτεραιότητας της κοινοτικής χρηματοδοτικής στήριξης. Οι εν λόγω δραστηριότητες έχουν επιλεγεί με βάση τη δυνητική τους συμβολή στην επίτευξη των στόχων της ΕΕ Κοινότητας, συμπεριλαμβανομένης της μετάβασης στην κοινωνία της γνώσης, το ευρωπαϊκό ερευνητικό δυναμικό στον αντίστοιχο τομέα, και την προστιθέμενη αξία της παρέμβασης της ΕΕ Κοινότητας στους αντίστοιχους τομείς.

Θα δοθεί ιδιαίτερη προσοχή στη διασφάλιση του αποτελεσματικού συντονισμού μεταξύ των θεματικών τομέων και των επιστημονικών πεδίων προτεραιότητας που άπτονται περισσότερων του ενός θεματικών τομέων, όπως οι επιστήμες και τεχνολογίες της θάλασσας.

Θα ενθαρρυνθεί η πολυεπιστημονικότητα διεπιστημονικότητα και η πολυεπιστημονικότητα μέσω κοινών διαθεματικών προσεγγίσεων των αντικειμένων έρευνας και τεχνολογίας που άπτονται περισσοτέρων του ενός θεματικών τομέων, όπου οι κοινές προσκλήσεις υποβολής προτάσεων αποτελούν σημαντική διαθεματική μορφή συνεργασίας.

Πιο συγκεκριμένα, για τον καθορισμό των ερευνητικών αντικειμένων που παρουσιάζουν ενδιαφέρον για τη βιομηχανία, έχουν ληφθεί υπόψη, μεταξύ άλλων πηγών, οι εργασίες των διάφορων “ευρωπαϊκών τεχνολογικών πλατφορμών” που έχουν συγκροτηθεί στους τομείς εκείνους όπου τα μεσοπρόθεσμα και μακροπρόθεσμα βήματα προόδου στον χώρο της έρευνας και της τεχνολογίας έχουν καθοριστική σημασία για την ανταγωνιστικότητα, την οικονομική ανάπτυξη και την ευημερία της Ευρώπης. Οι ευρωπαϊκές τεχνολογικές πλατφόρμες συσπειρώνουν όλα τα εκάστοτε ενδιαφερόμενα μέρη, με επικεφαλής τη βιομηχανία, για τη κατάρτιση και την εφαρμογή ενός αντίστοιχου στρατηγικού σχεδίου έρευνας. Το παρόν πρόγραμμα πλαίσιο θα συμβάλει στην υλοποίηση αυτών των στρατηγικών σχεδίων έρευνας, στον βαθμό που παρουσιάζουν πραγματική ευρωπαϊκή προστιθέμενη αξία. Οι ευρωπαϊκές τεχνολογικές πλατφόρμες μπορούν να διαδραματίσουν ρόλο ώστε να διευκολύνουν τη συμμετοχή της βιομηχανίας σε έργα έρευνας τα οποία σχετίζονται με το δικό τους ειδικό πεδίο.

Οι εννέα θεματικοί τομείς περιλαμβάνουν επίσης την έρευνα η οποία είναι απαραίτητη για την υποστήριξη της διαμόρφωσης, της εφαρμογής και της αξιολόγησης της πολιτικής της Κοινότητας ΕΕ σε τομείς όπως η υγεία, η ασφάλεια, η προστασία των καταναλωτών, η ενέργεια, το περιβάλλον, η αναπτυξιακή βοήθεια, η αλιεία, η ναυτιλία, η γεωργία, η ορθή μεταχείριση των ζώων, οι μεταφορές, η εκπαίδευση και η επιμόρφωση, η απασχόληση, οι κοινωνικές υποθέσεις, η συνοχή και η δημιουργία ενός Χώρου Ελευθερίας, Ασφάλειας και Δικαιοσύνης η δικαιοσύνη και οι εσωτερικές υποθέσεις, καθώς και δραστηριότητες προ-τυποποιητικής και συν-τυποποιητικής έρευνας για τη βελτίωση της διαλειτουργικότητας και της ποιότητας των προτύπων και της εφαρμογής τους.

Σε καθέναν από τους θεματικούς τομείς, πέραν των ως άνω δραστηριοτήτων, θα διασφαλισθεί η δυνατότητα αντιμετώπισης, θα αντιμετωπιστούν, με ανοικτό και ευέλικτο τρόπο, δύο τύποι αναγκών και προοπτικών:

- Αναδυόμενες ανάγκες Μελλοντικές και αναδυόμενες τεχνολογίες : προκειμένου να ενθαρρυνθεί η έρευνα για τον προσδιορισμό ή την περαιτέρω διερεύνηση σε ένα δεδομένο πεδίο ή/και σε συνδυασμό με άλλους σχετικούς τομείς και επιστημονικούς κλάδους, νέων επιστημονικών και τεχνολογικών ευκαιριών , μέσω της παροχής ειδικής υποστήριξης σε αυθόρμητες ερευνητικές προτάσεις, συμπεριλαμβανομένων των κοινών προσκλήσεων υποβολής προτάσεων · προκειμένου να ενθαρρυνθούν καινοτόμες ιδέες και ριζικά νέες χρήσεις και να διερευνηθούν νέες επιλογές στο πλαίσιο των ερευνητικών χαρτών πορείας προσδιορισμός ή περαιτέρω διερεύνηση νέων επιστημονικών και τεχνολογικών προοπτικών σε ένα δεδομένο πεδίο ή/και στο σημείο τομής περισσότερων του ενός επιστημονικών κλάδων, ιδίως συνδεόμενων με τις δυνατότητες σημαντικών επιστημονικών ανακαλύψεων· θα διασφαλιστεί ο κατάλληλος συντονισμός με τις δραστηριότητες που διεξάγονται στο πλαίσιο του προγράμματος «Ιδέες» προκειμένου να αποφευχθεί η επικάλυψη και να εξασφαλιστεί η βέλτιστη χρήση της χρηματοδότησης.

- Απρόβλεπτες πολιτικές ανάγκες: ευέλικτη απόκριση σε νέες πολιτικές ανάγκες που θα προκύψουν, κατά τη διάρκεια εφαρμογής του προγράμματος πλαισίου, λόγω απρόβλεπτων εξελίξεων ή συμβάντων που χρήζουν ταχείας αντιμετώπισης, όπως νέες επιδημίες, νέες απειλές για την ασφάλεια των τροφίμων ή φυσικές καταστροφές.

Η διάδοση και η μεταφορά γνώσεων αποτελεί κύρια προστιθέμενη αξία των δράσεων της ευρωπαϊκής έρευνας, και θα ληφθούν μέτρα για την ενίσχυση της χρήσης των αποτελεσμάτων από τη βιομηχανία, τους υπευθύνους χάραξης πολιτικής και την κοινωνία. Η διάδοση θεωρείται αναπόσπαστο καθήκον στο πλαίσιο Για να ενισχυθεί η διάχυση και η αξιοποίηση των αποτελεσμάτων της έρευνας στην ΕΕ, όλων των θεματικών τομέων θα υποστηριχθούν η διάδοση των γνώσεων και η μεταφορά αποτελεσμάτων, μεταξύ άλλων και προς τους υπεύθυνους χάραξης πολιτικής· με κατάλληλους περιορισμούς όσον αφορά τον θεματικό τομέα της ασφάλειας, λόγω του απόρρητου χαρακτήρα των δραστηριοτήτων, συμπεριλαμβανομένης της χρηματοδότησης των πρωτοβουλιών δικτύωσης, των σεμιναρίων και των εκδηλώσεων, της παροχής βοήθειας από εξωτερικούς εμπειρογνώμονες και της παροχής ηλεκτρονικών υπηρεσιών πληροφόρησης, ιδίως μέσω του CORDIS.

Θα διασφαλιστεί η συμπληρωματικότητα και η συνέργεια μεταξύ του παρόντος προγράμματος και άλλων κοινοτικών προγραμμάτων. Η καινοτομία θα υποστηριχθεί μέσω σχετικών δράσεων που θα αναληφθούν στο πλαίσιο του προγράμματος για την ανταγωνιστικότητα και την καινοτομία.

Ιδιαίτερη προσοχή θα δοθεί στην εξασφάλιση της δέουσας συμμετοχής των ΜΜΕ[15], και ιδιαίτερα των ΜΜΕ έντασης γνώσης, στη διακρατική συνεργασία. Θα ληφθούν συγκεκριμένα μέτρα, στα οποία περιλαμβάνονται οι δράσεις στήριξης για τη διευκόλυνση της συμμετοχής των ΜΜΕ στο τμήμα “Συνεργασία” του προγράμματος, στο πλαίσιο εκάστου θεματικού τομέα, τα οποία θα συνοδεύονται από ποσοτική και ποιοτική παρακολούθηση. Θα παρασχεθεί επίσης υποστήριξη σε πρωτοβουλίες που αποσκοπούν στην ανάπτυξη του διαλόγου επί επιστημονικών θεμάτων και επί των αποτελεσμάτων της έρευνας με ένα κατά το δυνατόν ευρύτερο κοινό, πέραν της ερευνητικής κοινότητας, καθώς και στον τομέα της επιστημονικής επικοινωνίας και της επιστημονικής εκπαίδευσης, συμπεριλαμβανομένης της συμμετοχής, όπου αυτό κρίνεται σκόπιμο, των οργανώσεων της κοινωνίας των πολιτών ή δικτύων των εν λόγω οργανώσεων. Θα λαμβάνονται υπόψη οι αρχές δεοντολογίας και η παράμετρος των φύλων. Η ενσωμάτωση της διάστασης των φύλων και της ισότητας των φύλων θα πραγματοποιηθεί σε όλους τους τομείς έρευνας.

Η ενίσχυση της ανταγωνιστικότητας της ευρωπαϊκής έρευνας απαιτεί την πλήρη απελευθέρωση του δυναμικού που υπάρχει σε ολόκληρο τον Ευρωπαϊκό Χώρο Έρευνας. Ως εκ τούτου, τα έργα αποσκοπούν στην ανάδειξη της επιστημονικής αριστείας. Επίσης, τα έργα θα προωθήσουν τον πραγματικό Ευρωπαϊκό Χώρο Έρευνας με τη δημιουργία κοινοπραξιών ευρείας βάσης και τη διερεύνηση των δυνατοτήτων για βέλτιστη αξιοποίηση των ανθρώπινων και των χρηματοοικονομικών πόρων.

Σε όλους αυτούς τους θεματικούς τομείς, η στήριξη της διακρατικής συνεργασίας θα υλοποιηθεί μέσω των εξής:

- Συνεργατική έρευνα·

- Κοινές τεχνολογικές πρωτοβουλίες·

- Συντονισμός ερευνητικών προγραμμάτων·

- Διεθνής συνεργασία.

Συνεργατική έρευνα

Το μεγαλύτερο μερίδιο και όγκος των χρηματοδοτικών πόρων της ΕΕ Κοινότητας υπέρ της έρευνας θα διοχετευθεί στη συνεργατική έρευνα. Στόχος είναι να υποστηριχθούν, σε πεδία καθοριστικά για την εξέλιξη των γνώσεων, ερευνητικά έργα άριστης ποιότητας και δίκτυα ικανά να προσελκύσουν ερευνητές και επενδύσεις από την Ευρώπη και από ολόκληρο τον κόσμο.

Αυτό θα επιτευχθεί με την υποστήριξη της συνεργατικής έρευνας με μια σειρά μηχανισμών χρηματοδότησης: συνεργατικά έργα, δίκτυα αριστείας, δράσεις συντονισμού/στήριξης (βλ. παράρτημα III).

Κοινές τεχνολογικές πρωτοβουλίες

Σε εξαιρετικά περιορισμένο αριθμό περιπτώσεων, η εμβέλεια ενός στόχου ΕΤΑ και η κλίμακα των απαιτούμενων πόρων θα μπορούσαν να δικαιολογήσουν τη συγκρότηση μακροπρόθεσμων δημόσιων/ιδιωτικών εταιρικών σχημάτων, υπό μορφή κοινών τεχνολογικών πρωτοβουλιών. Η εν λόγω νέα προσέγγιση, η οποία βασίζεται κυρίως στις δραστηριότητες που αναπτύχθηκαν από Οι πρωτοβουλίες αυτές, οι οποίες θα απορρέουν κυρίως από τις εργασίες τις ευρωπαϊκές τεχνολογικές πλατφόρμες και θα καλύπτουν μία επιλεγμένη πτυχή ή περιορισμένο αριθμό επιλεγμένων πτυχών της έρευνας στον αντίστοιχο τομέα. Υλοποιούμενες θα συνδυάζουν τις επενδύσεις του ιδιωτικού τομέα με τις εθνικές και ευρωπαϊκές δημόσιες χρηματοδοτήσεις, συμπεριλαμβανομένων των επιχορηγήσεων από το πρόγραμμα πλαίσιο και των δανειακών κεφαλαίων που θα παρέχει η Ευρωπαϊκή Τράπεζα Επενδύσεων οι κοινές τεχνολογικές πρωτοβουλίες δύναται να εγκρίνονται βάσει του άρθρου 171 της Συνθήκης, και μετά από λήψη μεμονωμένης απόφασης, οι εν λόγω κοινές επιχειρήσεις πρέπει να συνδυάζουν δημόσια και ιδιωτικά κονδύλια, τα οποία μπορούν να συμπεριλαμβάνουν δάνεια χορηγούμενα από την ΕΤΕ, μεταξύ άλλων χρηματοδοτούμενα από την Χρηματοδοτική Διευκόλυνση Καταμερισμού του Κινδύνου, όπου αυτό κρίνεται σκόπιμο. αυτό συνεπάγεται ενδεχομένως τη σύσταση κοινής επιχείρησης) ή βάσει των αποφάσεων θέσπισης των ειδικών προγραμμάτων σύμφωνα με το άρθρο 166 της Συνθήκης.

Οι δυνητικές κοινές τεχνολογικές πρωτοβουλίες θα προσδιορίζονται με ανοικτή και διαφανή διαδικασία αξιολόγησης βάσει σειράς κριτηρίων:

- Προστιθέμενη αξία μιας παρέμβασης ευρωπαϊκής κλίμακας, η οποία μετράται με γνώμονα την αριστεία·

- Ύπαρξη πραγματικής κοινωνικής ανάγκης και οφέλους.

- Αδυναμία επίτευξης του στόχου με τα υπάρχοντα μέσα.

- Κλίμακα του αντικτύπου στη βιομηχανική ανταγωνιστικότητα και στην οικονομική μεγέθυνση.

- Βαθμός σαφήνειας και ακρίβεια του προς επιδίωξη στόχου και των παραδοτέων στοιχείων.

- Βαθμός δέσμευσης της βιομηχανίας, από άποψη κεφαλαίων και πόρων.

- Κλίμακα του αντικτύπου στη βιομηχανική ανταγωνιστικότητα και στην οικονομική μεγέθυνση.

- Βαθμός συμβολής στην επίτευξη ευρύτερων πολιτικών στόχων.

- Ικανότητα προσέλκυσης πρόσθετης εθνικής στήριξης και κεφαλαίων της βιομηχανίας στο παρόν και ή στο μέλλον.

- Αδυναμία επίτευξης του στόχου με τα υπάρχοντα μέσα.

Η φύση των κοινών τεχνολογικών πρωτοβουλιών πρέπει να ορίζεται με σαφήνεια, ιδιαίτερα όσον αφορά ζητήματα σχετικά με:

- Οικονομικές δεσμεύσεις·

- Διάρκεια της δέσμευσης των συμμετεχόντων·

- Κανονισμούς για τη σύναψη και την καταγγελία συμβάσεων·

- Δικαιώματα πνευματικής ιδιοκτησίας.

Έχοντας υπόψη το ευρύ πεδίο και τον ιδιαίτερα περίπλοκο χαρακτήρα των κοινών τεχνολογικών πρωτοβουλιών, θα καταβληθούν σημαντικές προσπάθειες για να εξασφαλισθεί η διαφανής λειτουργία τους σύμφωνα με την αρχή της αριστείας. Οιαδήποτε διάθεση κοινοτικής χρηματοδότησης από τις κοινές τεχνολογικές πρωτοβουλίες θα πραγματοποιηθεί βάσει της αρχής της αριστείας και της αρχής της διαφάνειας του προγράμματος πλαισίου. Θα δοθεί ιδιαίτερη προσοχή στη συνολική συνεκτικότητα και τον συντονισμό των κοινών τεχνολογικών πρωτοβουλιών με τα εθνικά προγράμματα και έργα που αναλαμβάνονται στον αντίστοιχο τομέα, με παράλληλη τήρηση των υφιστάμενων διαδικασιών υλοποίησής τους. Κατά την υλοποίησή τους, πρέπει να ληφθούν υπόψη οι ΜΜΕ και οι δυνατότητες μεταφοράς τεχνολογίας, καθώς και η ανάγκη πρόβλεψης των αναγκών εκπαίδευσης και κατάρτισης, ούτως ώστε να επιτευχθούν οι στόχοι τους, και να διασφαλισθεί ότι η συμμετοχή στα σχετικά έργα είναι ανοικτή σε ένα ευρύ φάσμα συμμετεχόντων από ολόκληρη την Ευρώπη, και ιδίως στις ΜΜΕ. Επιπροσθέτως, η πείρα που αποκτήθηκε από τις συσπειρώσεις στο πλαίσιο του EUREKA μπορεί να είναι σημαντική για τις κοινές τεχνολογικές πρωτοβουλίες στους σχετικούς τομείς.

Συντονισμός των μη κοινοτικών ερευνητικών προγραμμάτων

Η δράση που αναλαμβάνεται στο εν λόγω πεδίο θα αξιοποιήσει δύο κύρια εργαλεία: τον μηχανισμό ERA-NET και τη συμμετοχή της Κοινότητας σε εθνικά ερευνητικά προγράμματα που εκτελούνται από κοινού (άρθρο 169 της Συνθήκης). Η δράση μπορεί να καλύπτει θεματικά αντικείμενα που δεν συνδέονται μεν άμεσα με τους εννέα θεματικούς τομείς, αλλά παρουσιάζουν επαρκή ΕΕ ευρωπαϊκή προστιθέμενη αξία. Σκοπός επίσης της δράσης θα είναι η αύξηση της συμπληρωματικήςότητας και της συνέργειας μεταξύ του προγράμματος πλαισίου και των δραστηριοτήτων που διεξάγονται στα πλαίσια διακυβερνητικών δομών όπως το EUREKA και το COST[16].

Ο μηχανισμός ERA-NET θα αναπτύξει και θα ενισχύσει τον συντονισμό των εθνικών και περιφερειακών ερευνητικών δραστηριοτήτων ως εξής:

- Θα προσφέρει στους υπεύθυνους για την εκτέλεση δημόσιων ερευνητικών προγραμμάτων ένα πλαίσιο ώστε να εντατικοποιήσουν τον συντονισμό των δραστηριοτήτων τους. Στο πλαίσιο αυτό συμπεριλαμβάνεται η ενίσχυση νέων δράσεων ERA-NET, καθώς και η διεύρυνση και η εμβάθυνση του πεδίου των υφιστάμενων δράσεων ERA-NET, π.χ. με τη διεύρυνση των εταιρικών συνεργασιών και το αμοιβαίο άνοιγμα αμοιβαίο των προγραμμάτων τους. Κατά περίπτωση, οι ERA-NETs μπορούν να εφαρμοστούν για τον συντονισμό προγράμματος μεταξύ των ευρωπαϊκών περιφερειών και των μικρού και μεσαίου μεγέθους κρατών μελών ώστε να καταστεί δυνατή η συνεργασία τους με μεγάλης κλίμακας πρωτοβουλίες·

- Σε περιορισμένο αριθμό περιπτώσεων, πΠροσφέρει πρόσθετη ΕΕ κοινοτική χρηματοδοτική στήριξη στους συμμετέχοντες εκείνους που συνενώνουν πόρους συγκροτούν κοινό ταμείο προς εξυπηρέτηση των σκοπών κοινών προσκλήσεων υποβολής προτάσεων για τα αντίστοιχα εθνικά και περιφερειακά προγράμματα (“ERA-NET PLUS”).

Η συμμετοχή της Κοινότητας σε από κοινού εκτελούμενα εθνικά ερευνητικά προγράμματα, βάσει του άρθρου 169 της Συνθήκης έχει ιδιαίτερη σημασία για την ευρωπαϊκή συνεργασία μεγάλης κλίμακας και “μεταβλητής γεωμετρίας” μεταξύ κρατών μελών που έχουν κοινές ανάγκες ή/και κοινά συμφέροντα. Σε περιπτώσεις που έχουν σαφώς προσδιοριστεί, οΟι πρωτοβουλίες βάσει του άρθρου της συνθήκης θα προβλέπουν ενδεχομένως δυνατότητα συνεργασίας με διακυβερνητικά προγράμματα και θα καλύπτουν πεδία τα οποία θα προσδιορίζονται σε στενή συνεργασία με τα κράτη μέλη, βάσει των εξής κριτηρίων:

- Συνάφεια με τους κοινοτικούς στόχουςτης ΕΕ.

- Βαθμός σαφήνειας του προς επιδίωξη στόχου και συνάφειά του με τους στόχους του παρόντος προγράμματος πλαισίου.

- Προϋπάρχουσα βάση (υφιστάμενα ή προβλεπόμενα εθνικά ερευνητικά προγράμματα).

- Ευρωπαϊκή προστιθέμενη αξία.

- Κρίσιμη μάζα, από άποψη μεγέθους και αριθμού εμπλεκόμενων προγραμμάτων και από άποψη ομοιότητας των δραστηριοτήτων που αυτά καλύπτουν.

- Καταλληλότητα και σκοπιμότητα χρησιμοποίησης του άρθρου 169 για την επίτευξη των στόχων.

Διεθνής συνεργασία

Οι δράσεις διεθνούς συνεργασίας πρέπει να παρουσιάζουν σαφώς καθορισμένη ευρωπαϊκή προστιθέμενη αξία, εκείνες δε που θα αναληφθούν βάσει του παρόντος τμήματος του προγράμματος πλαισίου θα λάβουν τις εξής μορφές:

- Άνοιγμα όλων των δραστηριοτήτων που εμπίπτουν στους θεματικούς τομείς σε ερευνητές και ερευνητικούς οργανισμούς όλων των τρίτων χωρών, με περιορισμούς για τον θεματικό τομέα Ασφάλεια, εάν και όπου αυτό κρίνεται σκόπιμο, και σοβαρή ενθάρρυνση της συμμετοχής τους.

- Ειδικές δράσεις συνεργασίας με τρίτες χώρες, στο πλαίσιο κάθε θεματικού τομέα, σε περίπτωση συνεργασίας επί συγκεκριμένων αντικειμένων αμοιβαίου ενδιαφέροντος, τα οποία επιλέγονται με βάση το επιστημονικό και τεχνολογικό τους επίπεδο και τις επιστημονικές και τεχνολογικές τους ανάγκες. Οι σχετικές δράσεις θα συνδέονται στενά με τις διμερείς συμφωνίες συνεργασίας μεταξύ της ΕΕ και της εκάστοτε τρίτης χώρας καθώς και με τον πολυμερή διάλογο μεταξύ της ΕΕ και της αντίστοιχης ομάδας χωρών και θα αποτελούν το κατ' εξοχήν μέσο ανάπτυξης της συνεργασίας μεταξύ της ΕΕ και αυτών των χωρών. Οι εν λόγω δράσεις, ιδίως Εκτός από την εξυπηρέτηση τομέων αμοιβαίου ενδιαφέροντος, οι δράσεις αυτές περιλαμβάνουν επίσης: δράσεις με σκοπό την ενίσχυση του ερευνητικού δυναμικού των υποψήφιων και των γειτονικών χωρών· και δραστηριότητες συνεργασίας με τις αναπτυσσόμενες χώρες και τις χώρες αναδυόμενης οικονομίας, οι οποίες θα εστιάζονται στις ιδιαίτερες ανάγκες αυτών των χωρών σε τομείς όπως η υγεία, η γεωργία, η αλιεία και το περιβάλλον, και θα υλοποιούνται υπό χρηματοδοτικούς όρους προσαρμοσμένους στις δυνατότητές τους.

Το παρόν τμήμα του προγράμματος πλαισίου περιλαμβάνει τις δράσεις διεθνούς συνεργασίας που εμπίπτουν σε κάθε μεμονωμένο θεματικό τομέα, αλλά και σε περισσότερους του ενός θεματικούς τομείς. Οι δράσεις αυτές θα υλοποιηθούν σε συντονισμό με τις αντίστοιχες δράσεις των τμημάτων “Άνθρωποι” και “Ικανότητες” του προγράμματος πλαισίου.

ΘΕΜΑΤΙΚΟΙ ΤΟΜΕΙΣ

1. Υγεία

Στόχος

Βελτίωση της υγείας των Ευρωπαίων πολιτών και , ενίσχυση της ανταγωνιστικότητας και τόνωση της ικανότητας καινοτομίας των ευρωπαϊκών κλάδων και επιχειρήσεων του χώρου της υγείας, και παράλληλα αντιμετώπιση παγκόσμιων προβλημάτων υγείας, συμπεριλαμβανομένων των αναδυόμενων επιδημιών. Θα δοθεί έμφαση στη μεταγραφική έρευνα (που "μεταγράφει" τις βασικές ανακαλύψεις σε κλινικές εφαρμογές, συμπεριλαμβανομένης της επιστημονικής επικύρωσης των πειραματικών αποτελεσμάτων ) και στην ανάπτυξη και επικύρωση νέων μεθόδων θεραπείας, μεθόδων προαγωγής της υγείας και πρόληψης των ασθενειών, συμπεριλαμβανομένης της προαγωγής της υγιούς γήρανσης , διαγνωστικών εργαλείων και ιατρικών τεχνολογιών, καθώς και αειφόρων και αποτελεσματικών συστημάτων ιατροφαρμακευτικής περίθαλψης.

Αιτιολογικό

O προσδιορισμός της αλληλουχίας του ανθρώπινου γονιδιώματος και οι πρόσφατες εξελίξεις στη μεταγονιδιωματική έχουν φέρει πραγματική επανάσταση στην έρευνα επί της ανθρώπινης υγείας και των ανθρώπινων ασθενειών. Για την ενσωμάτωση μεγάλου όγκου δεδομένων, για την κατανόηση των υποκείμενων βιολογικών διεργασιών και για την ανάπτυξη βασικών τεχνολογιών για τις βιοτεχνολογικές επιχειρήσεις του χώρου της υγείας είναι απαραίτητο να συγκεντρωθεί κρίσιμη μάζα διαφόρων ειδών εμπειρογνωσίας και πόρων που δεν υπάρχουν σε εθνικό επίπεδο, με σκοπό την ανάπτυξη γνώσεων και δυνατότητας παρέμβασης.

Για να επιτευχθούν ουσιαστικά βήματα προόδου στη μεταγραφική έρευνα υγείας, ώστε να μπορέσει η βιοϊατρική έρευνα να προσφέρει πρακτικά οφέλη και να βελτιώσει την ποιότητα ζωής, χρειάζονται επίσης πολυεπιστημονικές και πανευρωπαϊκές προσεγγίσεις οι οποίες επιτρέπουν τη συμμετοχή διαφόρων ενδιαφερόμενων μερών. Οι προσεγγίσεις αυτές επιτρέπουν στην Ευρώπη να συμβάλει με πιο αποτελεσματικό τρόπο στις διεθνείς προσπάθειες καταπολέμησης των πιο διαδεδομένων παγκοσμίως ασθενειών.

Η κλινική έρευνα επί πολλών ασθενειών (π.χ. επί του καρκίνου, των καρδιαγγειακών παθήσεων και των λοιμωδών νόσων, των διανοητικών και νευρολογικών ασθενειών, και ιδίως εκείνων που συνδέονται με τη γήρανση, όπως η νόσος Αλτσχάιμερ και η νόσος Πάρκινσον) εξαρτάται από τη διεξαγωγή διεθνών πολυκεντρικών κλινικών δοκιμών για την επίτευξη του απαιτούμενου αριθμού ασθενών σε μικρό χρονικό διάστημα. Η επιδημιολογική έρευνα για να καταλήξει σε ουσιαστικά συμπεράσματα απαιτεί σημαντικό αριθμό διαφορετικών πληθυσμών και διεθνή δίκτυα. Για την ανάπτυξη νέων μεθόδων διάγνωσης και θεραπείας σπάνιων διαταραχών και τη διεξαγωγή επιδημιολογικής έρευνας επί των διαταραχών αυτών απαιτούνται επίσης προσεγγίσεις σε πολυκρατικό επίπεδο, ώστε να αυξηθεί ο αριθμός των ασθενών κάθε μελέτης. Η διεξαγωγή έρευνας με γνώμονα την πολιτική υγείας σε ευρωπαϊκό επίπεδο επιτρέπει τη σύγκριση των μοντέλων, των συστημάτων, των δεδομένων και του υλικού ασθενών που φυλάσσονται στις εθνικές βάσεις δεδομένων και βιοτράπεζες.

Η ανάπτυξη μιας δυναμικής βιοϊατρικής έρευνας σε επίπεδο ΕΕ θα συμβάλλει στην ενίσχυση της ανταγωνιστικότητας των ευρωπαϊκών βιομηχανικών κλάδων της ιατροφαρμακευτικής βιοτεχνολογίας, της ιατρικής τεχνολογίας και της φαρμακευτικής. Η συνεργασία της ΕΕ με τις αναπτυσσόμενες χώρες θα επιτρέψει σε αυτές τις χώρες να αναπτύξουν ικανότητες έρευνας. Η ΕΕ θα πρέπει επίσης να διαδραματίσει ενεργό ρόλο στη δημιουργία ενός περιβάλλοντος ευνοϊκού για την καινοτομία στον δημόσιο και στον φαρμακευτικό τομέα, στο οποίο να αντιμετωπίζονται οι ανάγκες της δημόσιας υγείας, με σκοπό κυρίως να μεγιστοποιήσει τις επιτυχίες της κλινικής έρευνας. Οι ΜΜΕ που αναπτύσσουν ερευνητική δραστηριότητα αποτελούν τη βασική οικονομική κινητήρια δύναμη της βιομηχανίας ιατροφαρμακευτικής βιοτεχνολογίας και ιατρικής τεχνολογίας. Παρά το γεγονός ότι η Ευρώπη αριθμεί σήμερα περισσότερες βιοτεχνολογικές εταιρείες από τις ΗΠΑ, η πλειονότητα των εταιρειών αυτών είναι μικρότερες και λιγότερο ώριμες από τις ανταγωνίστριές τους. Ο συνδυασμός των δημόσιων και των ιδιωτικών ερευνητικών προσπαθειών σε επίπεδο ΕΕ θα διευκολύνει την ανάπτυξή τους. Η διεξαγωγή δραστηριοτήτων έρευνας σε επίπεδο ΕΕ θα συμβάλει επίσης στην ανάπτυξη νέων προτύπων και προδιαγραφών που θα διαμορφώσουν ένα κατάλληλο νομοθετικό πλαίσιο για τις νέες ιατρικές τεχνολογίες (π.χ. την αναγεννητική ιατρική). Η ευρωπαϊκή έρευνα και καινοτομία στον τομέα των εναλλακτικών στρατηγικών δοκιμής, ιδιαίτερα των μεθόδων χωρίς χρήση ζώων, θα εξασφαλίσει ηγετικό ρόλο παγκοσμίως όσον αφορά την αντιμετώπιση των ανησυχιών των πολιτών και των ενδιαφερομένων μερών σχετικά με τη συνεχιζόμενη χρήση ζώων στην βιοϊατρική έρευνα και θα μπορούσε επιπλέον να εξασφαλίσει μια αγορά για ορισμένους βιομηχανικούς τομείς.

Οι δραστηριότητες έρευνας που θα υποστηριχθούν, στις οποίες συμπεριλαμβάνονται και δραστηριότητες έρευνας ανταποκρινόμενες σε πολιτικές ανάγκες, εκτίθενται κατωτέρω. Σε όλες τις δραστηριότητες θα δοθεί ιδιαίτερη έμφαση θα δίνεται έμφαση στα δύο θέματα στρατηγικής σημασίας που είναι η παιδική υγεία και την και η υγεία του γηράσκοντος πληθυσμού. Θα υποστηριχθούν, κατά περίπτωση, στρατηγικά μακροπρόθεσμα σχέδια έρευνας, όπως αυτά που έχουν καταρτισθεί από τις ευρωπαϊκές τεχνολογικές πλατφόρμες, π.χ. αυτό που αφορά τα καινοτόμα φάρμακα. Συμπληρωματικά προς τις ανωτέρω δραστηριότητες και προς αντιμετώπιση νέων πολιτικών αναγκών μπορεί να υποστηριχθούν πρόσθετες δραστηριότητες που καλύπτουν παραδείγματος χάριν τομείς όπως η πολιτική δημόσιας υγείας και η επαγγελματική υγεία και ασφάλεια.

Ζητήματα ηθικής, νομικά και κοινωνικοοικονομικά ζητήματα που θα ληφθούν υπόψη στο πλαίσιο καθεμιάς από τις ακόλουθες δραστηριότητες.

Δραστηριότητες

- Βιοτεχνολογία: εργαλεία γενικής χρήσης και ιατρικές τεχνολογίες στην υπηρεσία της ανθρώπινης υγείας.

- Έρευνα υψηλής απόδοσης . Καταλυτική επιτάχυνση της πειραματικής προόδου της γονιδιωματικής, μεταγονιδιωματικής και βιοϊατρικής έρευνας με την ενίσχυση της παραγωγής, της τυποποίησης, της απόκτησης και της ανάλυσης δεδομένων.

- Ανίχνευση, διάγνωση και παρακολούθηση. Με έμφαση στις μη επεμβατικές και μικροεπεμβατικές προσεγγίσεις.

- Πρόβλεψη της καταλληλότητας, της ασφάλειας και της αποτελεσματικότητας των θεραπευτικών μεθόδων. Ανάπτυξη και επικύρωση βιολογικών δεικτών, μεθόδων και μοντέλων in vivo και in vitro, συμπεριλαμβανομένων των προσεγγίσεων προσομοίωσης, φαρμακογονιδιωματικής, στόχευσης και παράδοσης, καθώς και εναλλακτικών μεθόδων δοκιμών προς υποκατάσταση των δοκιμών σε ζώα.

- Καινοτόμες θεραπευτικές προσεγγίσεις και παρεμβάσεις . Έρευνα, εδραίωση και περαιτέρω ανάπτυξη προηγμένων μεθόδων θεραπείας και τεχνολογιών, ικανών να βρουν εφαρμογή στη θεραπεία πολλών ασθενειών και διαταραχών, όπως νέα θεραπευτικά εργαλεία για την αναγεννητική ιατρική.

- Μεταγραφική έρευνα στην υπηρεσία της ανθρώπινης υγείας

- Ενσωμάτωση των βιολογικών δεδομένων και διεργασιών: μεγάλης κλίμακας συλλογή δεδομένων, συστημική βιολογία (συμπεριλαμβανομένης της μοντελοποίησης σύνθετων συστημάτων) . Παραγωγή και ανάλυση μεγάλων όγκων δεδομένων, αναγκαίων για την καλύτερη κατανόηση των σύνθετων ρυθμιστικών δικτύων χιλιάδων γονιδίων και γονιδιακών προϊόντων που ελέγχουν σημαντικές βιολογικές διεργασίες σε όλους τους σχετικούς οργανισμούς και σε όλα τα επίπεδα οργάνωσης.

- Έρευνα του εγκεφάλου και των παθήσεών του, ανθρώπινη ανάπτυξη και γήρανση. Διερεύνηση της διαδικασίας υγιούς γήρανσης και της αλληλεπίδρασης μεταξύ των γονιδίων και του περιβάλλοντος και της εγκεφαλικής δραστηριότητας, τόσο σε κανονικές συνθήκες, όσο στις περιπτώσεις εγκεφαλικών παθήσεων, συμπεριλαμβανομένων των συνδεόμενων με τη γήρανση σχετικών ασθενειών (π.χ. άνοια).

- Μεταγραφική έρευνα επί των λοιμωδών νόσων. Καταπολέμηση της αντοχής στα αντιμικροβιακά φάρμακα, των παγκόσμιων απειλών του ΗΙV/AIDS, συμπεριλαμβανομένης της συλλοίμωξης από ηπατίτιδα C, της ελονοσίας και της φυματίωσης, καθώς και των δυνητικών νέων και επανεμφανιζόμενων επιδημιών (π.χ. του συνδρόμου SARS και της εξαιρετικά παθογόνου γρίπης).

- Μεταγραφική έρευνα επί των σοβαρότερων ασθενειών: καρκίνος, καρδιαγγειακές παθήσεις, διαβήτης/παχυσαρκία· σπάνιες ασθένειες· και άλλες χρόνιες ασθένειες συμπεριλαμβανομένων των ρευματοπαθειών (π.χ. οστεοαρθρίτιδα). Ανάπτυξη ασθενοκεντρικών στρατηγικών από την πρόληψη στη διάγνωση, με ιδιαίτερη έμφαση στη και θεραπεία, συμπεριλαμβανομένης της κλινικής έρευνας.

- Βελτιστοποίηση των παροχών ιατροφαρμακευτικής περίθαλψης στους Ευρωπαίους πολίτες

- Μεταγραφή των αποτελεσμάτων των κλινικών ερευνών στην κλινική πρακτική. Κατανόηση Δημιουργία της βάσης γνώσεων για τη διαδικασία λήψης κλινικών αποφάσεων και των διαδικασιών μεταφοράς των αποτελεσμάτων της κλινικής έρευνας στην κλινική πρακτική, λαμβάνοντας ιδίως υπόψη την ασφάλεια των ασθενών και την καλύτερη χρήση των φαρμάκων (συμπεριλαμβανομένων ορισμένων πτυχών της φαρμακοεπαγρύπνησης και των επιστημονικά δοκιμασμένων μεθόδων συμπληρωματικής και εναλλακτικής ιατρικής), καθώς και τις ιδιαιτερότητες ομάδων όπως τα παιδιά, οι γυναίκες και οι ηλικιωμένοι.

- Ποιότητα, αποτελεσματικότητα και κοινωνική αλληλεγγύη των συστημάτων ιατροφαρμακευτικής περίθαλψης , συμπεριλαμβανομένων των μεταβατικών συστημάτων ιατροφαρμακευτικής περίθαλψης. Μεταγραφή των αποτελεσματικών μέτρων παρέμβασης σε διαχειριστικές αποφάσεις, για την εκτίμηση του κόστους, της αποτελεσματικότητας και της ωφέλειας των διαφόρων παρεμβάσεων, μεταξύ άλλων όσον αφορά την ασφάλεια των ασθενών, προκειμένου να προσδιοριστούν οι ανάγκες και οι προϋποθέσεις για να διασφαλιστεί για την επάρκεια των ανθρώπινων πόρων, την ανάλυση των παραγόντων που επηρεάζουν την ισοτιμία πρόσβασης σε ιατροφαρμακευτική περίθαλψη υψηλής ποιότητας (και από τις μειονεκτούσες ομάδες), συμπεριλαμβανομένων των αναλύσεων των πληθυσμιακών μεταβολών (π.χ. πληθυσμιακή γήρανση, κινητικότητα και μετανάστευση, αλλαγή του εργασιακού τοπίου).

- Βελτίωση της πρόληψης των ασθενειών και της χρήσης των φαρμάκων. Ανάπτυξη αποτελεσματικών μηχανισμών δημόσιας παρέμβασης για την προστασία και την προαγωγή της υγείας (όπως το άγχος, η διατροφή, ο τρόπος ζωής ή οι περιβαλλοντικοί παράγοντες και η αλληλεπίδρασή τους με τα φάρμακα). Προσδιορισμός μηχανισμών επιτυχούς παρέμβασης σε διαφορετικά πλαίσια ιατροφαρμακευτικής περίθαλψης, με σκοπό τη βελτίωση της συνταγογράφησης και της χρήσης των φαρμάκων από τους ασθενείς (συμπεριλαμβανομένης της φαρμακοεπαγρύπνησης και των αλληλεπιδράσεων των φαρμάκων).

- Κατάλληλη χρήση νέων μεθόδων θεραπείας και ιατρικών τεχνολογιών. Εκτίμηση των πτυχών της μακροπρόθεσμης ασφάλειας και αποτελεσματικότητας και παρακολούθηση της χρήσης, σε μεγάλη κλίμακα, νέων ιατρικών τεχνολογιών (συμπεριλαμβανομένων των ιατρικών συσκευών και οργάνων) και προηγμένων μεθόδων θεραπείας που διασφαλίζουν υψηλό επίπεδο προστασίας και ωφέλειας για τη δημόσια υγεία.

2. Τρόφιμα, γεωργία και βιοτεχνολογία

Στόχος

Δημιουργία μιας ευρωπαϊκής γνωσιοκεντρικής βιο-οικονομίας[17] , συσπειρώνοντας την επιστημονική κοινότητα, τη βιομηχανία και τα άλλα ενδιαφερόμενα μέρη με σκοπό την αξιοποίηση νέων και αναδυόμενων προοπτικών έρευνας ανταποκρινόμενων στις ακόλουθες κοινωνικές, περιβαλλοντικές και οικονομικές προκλήσεις: στην αυξανόμενη ζήτηση για ασφαλέστερα, υγιεινότερα και υψηλότερης ποιότητας τρόφιμα και για αειφόρο χρήση και παραγωγή ανανεώσιμων βιο-πόρων· στον αυξανόμενο κίνδυνο επιζωοτιών και ζωοανθρωπονόσων και διαταραχών που οφείλονται στη διατροφή· στους κινδύνους που απειλούν την αειφορία και την ασφάλεια της γεωργικής, υδατοκαλλιεργητικής και αλιευτικής παραγωγής, συμπεριλαμβανομένων των κινδύνων που οφείλονται ιδίως στην αλλαγή του κλίματος· και στην αυξανόμενη ζήτηση για τρόφιμα υψηλής ποιότητας, λαμβανομένων υπόψη των παραμέτρων της ορθής μεταχείρισης των ζώων, το πλαίσιο της ζωής στην ύπαιθρο και τις παράλιες περιοχές , καθώς και τρόπους ικανοποίησης συγκεκριμένων αναγκών των καταναλωτών .

Αιτιολογικό

Οι καινοτομίες και η βελτίωση των γνώσεων σε θέματα αειφόρου διαχείρισης, παραγωγής και χρήσης των βιολογικών πόρων (μικροοργανισμών, φυτών, ζώων) θα διαμορφώσουν μια βάση για την ανάπτυξη νέων, αειφόρων, ασφαλέστερων, οικολογικώς αποδοτικών και ανταγωνιστικών προϊόντων στους τομείς της γεωργίας, της αλιείας, των ζωοτροφών, των τροφίμων, της υγείας, της δασοκομίας και στους συνδεόμενους τομείς. Σύμφωνα με την ευρωπαϊκή στρατηγική για τις βιοεπιστήμες και τη βιοτεχνολογία[18], η σχετική δράση θα συμβάλει στην αύξηση της ανταγωνιστικότητας των γεωργικών και βιοτεχνολογικών εταιρειών και των εταιρειών παραγωγής σπόρων και τροφίμων της Ευρώπης, και ιδίως των ΜΜΕ υψηλής τεχνολογίας, και παράλληλα στη βελτίωση της κοινωνικής ευημερίας και ευεξίας. Η έρευνα με αντικείμενο την ασφάλεια των αλυσίδων παραγωγής τροφίμων και ζωοτροφών, τις παθήσεις που συνδέονται με τη διατροφή, τις διατροφικές επιλογές και τις επιπτώσεις της διατροφής και των τροφίμων στην υγεία, θα συμβάλει στην καταπολέμηση των συνδεόμενων με τη διατροφή παθήσεων (π.χ. παχυσαρκία, αλλεργίες) και των λοιμωδών νόσων (π.χ. των μεταδοτικών σπογγωδών εγκεφαλοπαθειών, της γρίπης των πτηνών), και παράλληλα θα συνεισφέρει ουσιαστικά στην εφαρμογή επί του παρόντος και στη χάραξη για το μέλλον πολιτικής και κανονιστικών ρυθμίσεων στους τομείς της δημόσιας υγείας, της υγείας των ζώων, της υγείας των φυτών και της προστασίας των καταναλωτών.

Η ποικιλομορφία και το μικρό κυρίως μέγεθος των ευρωπαϊκών επιχειρήσεων που δραστηριοποιούνται στους ως άνω τομείς αποτελεί μεν πλεονέκτημα και πηγή νέων προοπτικών, οδηγεί όμως και σε αποσπασματικές προσεγγίσεις αντιμετώπισης ομοειδών προβλημάτων. Για την αποτελεσματικότερη αντιμετώπιση αυτών των προβλημάτων, είναι σκόπιμο να ενισχυθεί η συνεργασία και η ανταλλαγή τεχνογνωσίας, για παράδειγμα, επί των νέων μεθοδολογιών, τεχνολογιών, διεργασιών παραγωγής και προτύπων που προκύπτουν από την εξέλιξη της ΕΕ κοινοτικής νομοθεσίας.

Αρκετές ευρωπαϊκές τεχνολογικές πλατφόρμες συμβάλλουν στον καθορισμό κοινών προτεραιοτήτων έρευνας σε πεδία όπως η γονιδιωματική φυτών και η βιοτεχνολογία, η δασοκομία και οι δασικές βιομηχανίες, η υγεία των ζώων σε παγκόσμια κλίμακα, η κτηνοτροφία, η βιοτεχνολογία τροφίμων και η βιομηχανική βιοτεχνολογία. Η έρευνα θα προσφέρει επίσης την αναγκαία βάση γνώσεων για να υποστηριχθούν[19]: η Κοινή Γεωργική Πολιτική· τα γεωργικά και εμπορικά ζητήματα· το ρυθμιστικό πλαίσιο για την ασφάλεια των τροφίμων· η Ευρωπαϊκή Δασική Στρατηγική · τα κοινοτικά πρότυπα υγείας, ελέγχου των ασθενειών και ορθής μεταχείρισης των ζώων· και η μεταρρύθμιση της Κοινής Αλιευτικής Πολιτικής, η οποία αποβλέπει στην κατοχύρωση της αειφόρου ανάπτυξης της αλιείας και της υδατοκαλλιέργειας, και στην ασφάλεια των προϊόντων διατροφής που προέρχονται από τη θάλασσα. Προβλέπονται επίσης ερευνητικές δραστηριότητες με στόχο την ευέλικτη αντιμετώπιση νέων πολιτικών αναγκών, συνδεόμενων κυρίως με νέες κοινωνικές ή οικονομικές εξελίξεις.

Δραστηριότητες

- Αειφόρος παραγωγή και διαχείριση βιολογικών πόρων του εδαφικού, του δασικού και του υδάτινου περιβάλλοντος : Έρευνα γενικού χαρακτήρα στις βιοεπιστήμες και βιοτεχνολογίες όπως η γονιδιωματική, η πρωτεϊνωματική, η μεταβολισμική, η συστημική βιολογία, η βιοπληροφορική και οι συγκλίνουσες τεχνολογίες μικροοργανισμών, φυτών και ζώων, συμπεριλαμβανομένης της εκμετάλλευσης και της βιώσιμης χρήσης της βιοποικιλότητάς τους. Για τους βιολογικούς πόρους με βάση το έδαφος, η έρευνα θα επικεντρωθεί: στην ευφορία του εδάφους· στη βελτίωση των καλλιεργειών και των συστημάτων παραγωγής λαμβάνοντας υπόψη τη συνολική τους ποικιλομορφία, συμπεριλαμβανομένων των μεθόδων βιολογικής γεωργίας, των συστημάτων παραγωγής ποιοτικών προϊόντων και της παρακολούθησης και εκτίμησης των επιπτώσεων των ΓΤΟ στο περιβάλλον και στους ανθρώπους· στην υγεία των φυτών· στην αειφόρο, ανταγωνιστική και πολυλειτουργική γεωργία και δασοκομία· στην ολοκληρωμένη αγροτική ανάπτυξη. Υγεία και ορθή μεταχείριση των ζώων[20], ζωοτεχνία και ζωική παραγωγή, συμπεριλαμβανομένης της έρευνας σχετικά με τα εμβόλια και τις διαγνωστικές μεθόδους· υγεία των φυτών· αειφόρος και ανταγωνιστική αλιεία και υδατοκαλλιέργεια· λοιμώδεις ζωικές ασθένειες, συμπεριλαμβανομένων των επιδημιολογικών μελετών, ζωοανθρωπονόσοι και παθογόνοι μηχανισμοί τους, και ασθένειες συνδεόμενες με τις ζωοτροφές· άλλες απειλές για την αειφορία και την ασφάλεια της παραγωγής τροφίμων συμπεριλαμβανομένης της αλλαγής του κλίματος· ασφαλής διάθεση ζωικών αποβλήτων·

- Για τους βιολογικούς πόρους του υδάτινου περιβάλλοντος, η έρευνα θα στηρίξει την αειφορία και την ανταγωνιστικότητα της αλιείας, θα παράσχει την επιστημονική και τεχνική βάση για τη διαχείριση της αλιείας και θα στηρίξει την αειφόρο ανάπτυξη της υδατοκαλλιέργειας, συμπεριλαμβανομένης της ζωοτεχνίας και της ορθής μεταχείρισης των ζώων. διατήρηση, διαχείριση και εκμετάλλευση υδρόβιων πόρων Αανάπτυξη εργαλείων απαραίτητων για τους υπεύθυνους χάραξης πολιτικής και για άλλους συντελεστές σε τομείς όπως η γεωργία, η αλιεία και η υδατοκαλλιέργεια, και η αγροτική ανάπτυξη (πρακτικές διαχείρισης φυσικού τοπίου, γαιών κτλ.)· κοινωνικοοικονομικό και ηθικό πλαίσιο της παραγωγής.

- “Από το αγρόκτημα έως το τραπέζι”: Τρόφιμα, υγεία και ευεξία: καταναλωτικά, κοινωνικά, πολιτιστικά, βιομηχανικά ζητήματα και ζητήματα υγείας που συνδέονται με τα τρόφιμα και τις ζωοτροφές, συμπεριλαμβανομένων ζητημάτων που άπτονται των επιστημών της συμπεριφοράς και των γνωστικών επιστημών· διατροφή, παθήσεις και διαταραχές που συνδέονται με τη διατροφή, συμπεριλαμβανομένης της παχυσαρκίας και των αλλεργιών· οφέλη για την υγεία από συγκεκριμένα τρόφιμα και δίαιτες· καινοτόμες τεχνολογίες επεξεργασίας (συμπεριλαμβανομένης της συσκευασίας) τροφίμων και ζωοτροφών· βελτίωση της ποιότητας και της ασφάλειας, τόσο της χημικής όσο και της μικροβιολογικής, των τροφίμων, των ποτών και των ζωοτροφών· ακεραιότητα (και έλεγχος) της ανθρώπινης τροφικής αλυσίδας· αλληλεπίδραση του περιβάλλοντος και της ανθρώπινης και της ζωικής τροφικής αλυσίδας· αντιδράσεις και αντιστάσεις της τροφικής αλυσίδας στις παγκόσμιες αλλαγές· η έννοια της "από άκρη σε άκρη ανθρώπινης τροφικής αλυσίδας" (συμπεριλαμβανομένων των ιχθυοπροϊόντων)· ιχνηλασιμότητα.

- Εφαρμογές των βιοεπιστημών και των βιοτεχνολογιών στην ανάπτυξη και την παραγωγή αειφόρων, μη εδώδιμων προϊόντων και διαδικασιών : Βελτίωση των καλλιεργειών και των δασικών πόρων, των πρώτων υλών, των προϊόντων της θάλασσας και της βιομάζας (συμπεριλαμβανομένων των θαλάσσιων πόρων) που προορίζονται για τους τομείς της ενέργειας και του περιβάλλοντος, και ανάπτυξη και παραγωγή προϊόντων υψηλής προστιθέμενης αξίας, όπως υλικών και χημικών προϊόντων, συμπεριλαμβανομένων των καινοτόμων συστημάτων γεωργικής παραγωγής, βιοδιεργασιών και τεχνικών βιοδιύλισης· βιοκατάλυση, νέοι και βελτιωμένοι μικροοργανισμοί και ένζυμα· δασοκομία, δασικά προϊόντα και διεργασίες παραγωγής δασικών προϊόντων· διεργασίες οικολογικής βιοεπανόρθωσης και καθαρότερες διεργασίες βιοεπεξεργασίας· αξιοποίηση γεωργοβιομηχανικών αποβλήτων και παραπροϊόντων.

3. Τεχνολογίες των πληροφοριών και των επικοινωνιών

Στόχος

Βελτίωση της ανταγωνιστικότητας της ευρωπαϊκής βιομηχανίας και ώστε ανάπτυξη της ευρωπαϊκής ικανότητας ελέγχου και διαμόρφωσης των μελλοντικών εξελίξεων στον τομέα των τεχνολογιών των πληροφοριών και των επικοινωνιών (ΤΠΕ), προς ικανοποίηση των αναγκών και αιτημάτων της ευρωπαϊκής κοινωνίας και οικονομίας. Οι σχετικές δραστηριότητες θα ενισχύσουν την επιστημονική και τεχνολογική βάση της Ευρώπης και θα εξασφαλίσουν την παγκόσμια πρωτοπορία της στον τομέα των ΤΠΕ, θα συμβάλουν στην προαγωγή και τόνωση της καινοτομίας και της δημιουργικότητας στα προϊόντα, στις υπηρεσίες και στις διαδικασίες , μέσω της χρήσης των ΤΠΕ και θα διασφαλίσουν την ταχεία μετατροπή των εξελίξεων των ΤΠΕ σε πρακτικά οφέλη για τους πολίτες, τις επιχειρήσεις, τη βιομηχανία και τις κυβερνήσεις της Ευρώπης.

Αιτιολογικό

Οι τεχνολογίες της πληροφορίας και της επικοινωνίας έχουν καίρια σημασία για το μέλλον της Ευρώπης και για την υλοποίηση της στρατηγικής της Λισσαβόνας. Οι τεχνολογίες αυτές έχουν καταλυτικές επιπτώσεις σε τρεις τομείς καίριας σημασίας: παραγωγικότητα και καινοτομία, εκσυγχρονισμός δημόσιων υπηρεσιών και πρόοδος της επιστήμης και της τεχνολογίας. Το ήμισυ των κερδών παραγωγικότητας που σημειώνουν οι ευρωπαϊκές οικονομίες οφείλονται στον αντίκτυπο των ΤΠΕ στα προϊόντα, τις υπηρεσίες και τις επιχειρηματικές διαδικασίες. Οι ΤΠΕ αποτελούν τον σημαντικότερο παράγοντα για την προώθηση της καινοτομίας και της δημιουργικότητας και για τον έλεγχο της εξέλιξης των αλυσίδων αξίας στους βιομηχανικούς κλάδους και τους κλάδους παροχής υπηρεσιών. Οι ΤΠΕ διαδραματίζουν ουσιαστικό ρόλο στην κάλυψη της αυξανόμενης ζήτησης υπηρεσιών υγείας και κοινωνικής μέριμνας, ιδίως για τα άτομα με ειδικές ανάγκες, συμπεριλαμβανομένων των ηλικιωμένων, και στον εκσυγχρονισμό των παρεχόμενων υπηρεσιών σε τομείς δημόσιου ενδιαφέροντος, όπως η εκπαίδευση, η πολιτιστική κληρονομιά, η μάθηση, η κοινωνική ένταξη, η συνοχή, η ασφάλεια, η ενέργεια, οι μεταφορές και το περιβάλλον, καθώς και για την προώθηση της προσβασιμότητας και της διαφάνειας της διοίκησης και των διεργασιών ανάπτυξης πολιτικής. Οι ΤΠΕ διαδραματίζουν σημαντικό ρόλο στη διαχείριση της ΕΤΑ και στην επικοινωνία και είναι καταλυτικές στην εξέλιξη άλλων επιστημονικών και τεχνολογικών πεδίων, δεδομένου ότι αλλάζουν τον τρόπο με τον οποίο οι ερευνητές διεξάγουν την ερευνητική τους δραστηριότητα, συνεργάζονται και καινοτομούν.

Η κλιμάκωση των οικονομικών και κοινωνικών αναγκών και αιτημάτων, σε συνδυασμό με την ευρεία διάδοση και καθιέρωση των ΤΠΕ και την αναγκαιότητα υπέρβασης των τεχνολογικών ορίων, καθώς και την ανάπτυξη καινοτόμων και υψηλής αξίας προϊόντων και υπηρεσιών με βάση τις ΤΠΕ διευρύνουν συνεχώς το πρόγραμμα στόχων και επιδιώξεων της έρευνας. Για να έλθει η τεχνολογία πιο κοντά τους χρήστες και στις οργανωτικές ανάγκες, χρειάζονται τα εξής: απόκρυψη της τεχνολογικής πολυπλοκότητας και εμφάνιση λειτουργιών όταν ζητούνται· βελτίωση της λειτουργικότητας, της ευχρηστίας, της διαθεσιμότητας, και μείωση του κόστους χρήσης της τεχνολογίας· προσφορά νέων εφαρμογών, λύσεων και υπηρεσιών ΤΠΕ οι οποίες θα είναι ασφαλείς, αξιόπιστες και προσαρμοσμένες στις ιδιαίτερες συνθήκες χρήσης και στις προτιμήσεις των χρηστών. Ακολουθώντας τις επιταγές της αύξησης των επιδόσεων και της ταυτόχρονης μείωσης του κόστους, οι ερευνητές στον τομέα των ΤΠΕ συμμετέχουν αυτή τη στιγμή σε έναν παγκόσμιο αγώνα δρόμου με επίκεντρο για να επιτύχουν τη συνεχή υπέρβαση των ορίων της μικρογράφησης, για τον έλεγχο της σύγκλισης μεταξύ των υπολογιστικών τεχνολογιών, των επικοινωνιακών τεχνολογιών και των τεχνολογιών των μέσων μαζικής επικοινωνίας, συμπεριλαμβανομένης της μεγαλύτερης διαλειτουργικότητας μεταξύ συστημάτων, και τη σύγκλιση των τεχνολογιών αυτών με άλλες συναφείς επιστήμες και επιστημονικούς κλάδους, καθώς και για την ανάπτυξη συστημάτων ικανών να «μαθαίνουν» και να εξελίσσονται. Μέσα από αυτές τις διαφορετικές προσπάθειες, κάνει την εμφάνισή του σήμερα ένα νέο κύμα τεχνολογιών. Οι δραστηριότητες έρευνας στις ΤΠΕ θα βασιστούν επίσης και θα συμβάλλουν σε ένα ευρύτερο φάσμα επιστημονικών και τεχνολογικών κλάδων όπως π.χ. η βιολογία, η χημεία και οι βιοεπιστήμες, η ψυχολογία, η παιδαγωγική, οι γνωστικές και κοινωνικές επιστήμες, και οι ανθρωπιστικές επιστήμες.

Ο τομέας των ΤΠΕ συγκαταλέγεται στους τομείς υψηλής έντασης έρευνας. Σε όλες τις μεγάλες οικονομίες του κόσμου, οι δημόσιες και ιδιωτικές επενδύσεις στην έρευνα επί των ΤΠΕ αντιπροσωπεύουν το ένα τρίτο των συνολικών επενδύσεων στην έρευνα. Παρά την ήδη καθιερωμένη βιομηχανική και τεχνολογική της πρωτοκαθεδρία σε καίρια πεδία των ΤΠΕ, η Ευρώπη υπολείπεται των σοβαρότερων ανταγωνιστών της όσον αφορά τις επενδύσεις στη σχετική έρευνα. Οι δυνατότητες και οι προοπτικές που προσφέρει η εξέλιξη των ΤΠΕ θα είναι δυνατόν να αξιοποιηθούν πλήρως μόνο χάρη σε μια ανανεωμένη και εντατικότερη συσπείρωση των προσπαθειών σε ευρωπαϊκό επίπεδο.

Στο πλαίσιο μιας σφαιρικής και ολιστικής στρατηγικής, οι δραστηριότητες έρευνας επί των ΤΠΕ θα συνδέονται στενά με τις πολιτικές δράσεις υπέρ της εξάπλωσης των ΤΠΕ και με τα ρυθμιστικά μέτρα στον τομέα αυτό. Οι σχετικές προτεραιότητες έχουν καθορισθεί κατόπιν εκτενών διαβουλεύσεων και λαμβάνοντας υπόψη τις εισροές μιας σειράς ευρωπαϊκών τεχνολογικών πλατφορμών και βιομηχανικών πρωτοβουλιών σε τομείς όπως η νανοηλεκτρονική, τα ενσωματωμένα συστήματα, οι κινητές και ασύρματες επικοινωνίες, τα ηλεκτρονικά μέσα, η φωτονική, η ρομποτική και το λογισμικό, οι υπηρεσίες, και οι τεχνολογίες και εφαρμογές υπολογιστικών πλεγμάτων.

Δραστηριότητες

Ιδιαίτερη σημασία προσλαμβάνει στα πλαίσια αυτού του θεματικού τομέα ο ρόλος της έρευνας σχετικά με τις μελλοντικές και αναδυόμενες τεχνολογίες : υποστήριξη έρευνας αιχμής επί βασικών ΤΠΕ και επί τεχνολογιών που συνδυάζουν βασικές ΤΠΕ και τεχνολογίες άλλων επιστημονικών και τεχνολογικών τομέων καλλιέργεια καινοτόμων ιδεών και ριζικά νέων χρήσεων και διερεύνηση νέων κατευθύνσεων για τους χάρτες πορείας της έρευνας επί των ΤΠΕ, συμπεριλαμβανομένης της αξιοποίησης των επιπτώσεων της κβαντικής μηχανικής, της ολοκλήρωσης συστημάτων και των ευφυών συστημάτων.

- Τεχνολογικοί πυλώνες των ΤΠΕ :

- Νανοηλεκτρονική, φωτονική και ολοκληρωμένα μικρο/νανο-συστήματα : υπέρβαση των ορίων της μικρογράφησης, της ολοκλήρωσης, της ποικιλίας, της αποθήκευσης και της πυκνότητας· αύξηση των επιδόσεων και των δυνατοτήτων κατασκευής σε χαμηλότερο κόστος· διευκόλυνση της ενσωμάτωσης των ΤΠΕ σε σειρά εφαρμογών· διεπαφές· ανάντη έρευνα, συμπεριλαμβανομένης ενδεχομένως της διερεύνησης νέων αρχών και τεχνικών λύσεων.

- Πανταχού παρόντα δίκτυα επικοινωνίας απεριόριστης δυναμικότητας: πανταχού πρόσβαση σε ετερογενή δίκτυα - σταθερά, κινητά, ασύρματα και ραδιοτηλεοπτικά δίκτυα τοπικής, περιφερειακής και παγκόσμιας εμβέλειας - τα οποία εξασφαλίζουν την αδιάλειπτη και ανεξαρτήτως τόπου και χρόνου διανομή συνεχώς μεγαλύτερων όγκων δεδομένων και υπηρεσιών.

- Eνσωματωμένα συστήματα, υπολογιστική και έλεγχος: ισχυρά, ασφαλή και κατανεμημένα, αξιόπιστα και αποτελεσματικά υπολογιστικά, αποθηκευτικά και επικοινωνιακά συστήματα και προϊόντα, ενσωματωμένα σε αντικείμενα και σε υλική υποδομή και ικανά να αισθάνονται, να ελέγχουν και να προσαρμόζονται στο περιβάλλον τους· διαλειτουργικότητα διακριτών και συνεχών συστημάτων.

- Λογισμικό, πλέγματα, ασφάλεια και αξιοπιστία: δυναμικά, προσαρμοστικά, αξιόπιστα και ασφαλή λογισμικά και υπηρεσίες, πλατφόρμες λογισμικού και υπηρεσιών, περίπλοκα συστήματα και νέες αρχιτεκτονικές επεξεργασίας, συμπεριλαμβανομένης της παροχής τους ως πόρων κοινής ωφελείας.

- Γνωσιακά, γνωστικά και εκπαιδεύσιμα συστήματα: σημασιολογικά συστήματα· σύλληψη και εκμετάλλευση γνώσεων ενσωματωμένων σε περιεχόμενο Ιστού και πολυμέσων· τεχνητά συστήματα βιολογικής έμπνευσης, ικανά να αντιλαμβάνονται, να κατανοούν, να μαθαίνουν και να εξελίσσονται, και να ενεργούν αυτόνομα· μάθηση από φιλικές προς το χρήστη μηχανές και από ανθρώπους, βασιζόμενη στην πληρέστερη κατανόηση της ανθρώπινης γνωστικής λειτουργίας.

- Προσομοίωση, απεικόνιση, διάδραση και μικτή πραγματικότητα: εργαλεία καινοτόμου και δημιουργικού σχεδιασμού προϊόντων, υπηρεσιών και ψηφιακών μέσων· εργαλεία φυσικής, γλωσσικώς προσαρμοστικής και βάσει συμφραζομένων, διάδρασης και επικοινωνίας.

Νέες προοπτικές αξιοποίησης από τις ΤΠΕ άλλων επιστημονικών και τεχνολογικών κλάδων , συμπεριλαμβανομένων των γνώσεων στους τομείς της φυσικής, των βιοτεχνολογιών, των επιστημών των υλικών και των βιοεπιστημών, των μαθηματικών, με σκοπό τη μικρογράφηση διατάξεων και συσκευών ΤΠΕ σε μεγέθη συμβατά με τους έμβιους οργανισμούς και ικανών να διαδρούν με αυτούς, ώστε να αυξηθούν οι επιδόσεις και η ευχρηστία της μηχανικής συστημάτων και της επεξεργασίας πληροφοριών, και για τη μοντελοποίηση και προσομοίωση του έμβιου κόσμου.

- Ολοκλήρωση τεχνολογιών:

- Προσωπικά περιβάλλοντα: προσωπικές, ιματιακές και εμφυτεύσιμες διατάξεις και εξαρτήματα επικοινωνίας και επεξεργασίας πληροφοριών· διεπαφές και διασυνδέσεις τους με υπηρεσίες και πόρους.

- Οικιακά περιβάλλοντα: οικιακές διατάξεις επικοινωνίας, παρακολούθησης, ελέγχου, βοήθειας και υποστήριξης· αδιάλειπτη διαλειτουργικότητα και χρήση όλων των διατάξεων· διαλογικά ψηφιακά περιεχόμενα και υπηρεσίες.

- Ρομποτικά συστήματα: προηγμένα αυτόνομα συστήματα· γνωστική λειτουργία, έλεγχος, ικανότητες δράσης, φυσική διάδραση και συνεργασία· μικρογράφηση, τεχνολογίες ανθρωποειδών.

- Νοήμονες υποδομές: εργαλεία βελτίωσης της αποτελεσματικότητας, της ευχρηστίας, της προσαρμοστικότητας, της ικανότητας συντήρησης, της ανθεκτικότητας στη χρήση και της αντοχής στις βλάβες των υποδομών που έχουν καίρια σημασία στην καθημερινή ζωή.

- Έρευνα εφαρμογών :

- Ανταπόκριση των ΤΠΕ στις κοινωνικές προκλήσεις: Νέα συστήματα, καινοτόμα υλικά, δομές, τεχνολογίες και υπηρεσίες σε τομείς δημόσιου ενδιαφέροντος, τα οποία βελτιώνουν την ποιότητα, την αποτελεσματικότητα, την πρόσβαση και την ένταξη· φιλικές προς τον χρήστη εφαρμογές, ολοκλήρωση νέων τεχνολογιών και πρωτοβουλιών όπως εκείνων που αφορούν τα περιβάλλοντα υποβοηθούμενης αυτόνομης διαβίωσης.

- προς υποστήριξη της υγείας : βελτίωση της πρόληψης ασθενειών και της παροχής ιατροφαρμακευτικής περίθαλψης, της έγκαιρης διάγνωσης, της θεραπευτικής αγωγής και της εξατομικευμένης περίθαλψης· αυτονομία, ασφάλεια, παρακολούθηση και κινητικότητα των ασθενών· χώρος πληροφοριών υγείας για την άντληση γνώσεων.

- προς υποστήριξη της ένταξης και της ισότιμης συμμετοχής και της πρόληψης «ψηφιακών χασμάτων»· τεχνολογίες υποβοήθησης για τους ηλικιωμένους και τους ανάπηρους· σχεδιασμός για όλους.

- προς υποστήριξη της κινητικότητας · νοήμονα συστήματα μεταφοράς και οχήματα, βασιζόμενα στις ΤΠΕ, οχήματα και ευφυείς λύσεις εξυπηρέτησης για τον τουρισμό που επιτρέπουν την ασφαλή, οικολογική, άνετη και αποτελεσματική μετακίνηση ανθρώπων και αγαθών·

- προς υποστήριξη του περιβάλλοντος , της διαχείρισης κινδύνου και της αειφόρου ανάπτυξης: πρόληψη ή μείωση της τρωτότητας και μετριασμός των επιπτώσεων των φυσικών καταστροφών, των βιομηχανικών ατυχημάτων και των ανθρώπινων δραστηριοτήτων που συνδέονται με την οικονομική ανάπτυξη·

- προς υποστήριξη της δημόσιας διοίκησης : ενίσχυση της αποτελεσματικότητας, του ανοίγματος και της λογοδοσίας και των δεσμών με τους πολίτες και τις επιχειρήσεις, για μια παγκοσμίου κύρους δημόσια διοίκηση στην υπηρεσία της δημοκρατίας, που να επιτρέπει την πρόσβαση όλων στις πληροφορίες.

- Οι ΤΠΕ στην υπηρεσία του περιεχομένου, της δημιουργικότητας και της προσωπικής ανάπτυξης:

- νέα υποδείγματα μέσων και νέες μορφές περιεχομένου συμπεριλαμβανομένης της ψυχαγωγίας· δημιουργία διαλογικού ψηφιακού περιεχομένου· εμπλουτισμένες εμπειρίες χρήσης· οικονομικά αποδοτική διανομή περιεχομένου· διαχείριση ψηφιακών δικαιωμάτων· υβριδικά μέσα.

- τεχνολογικώς αναβαθμισμένη μάθηση · προσαρμοστικές και πλαισιοστραφείς μαθησιακές λύσεις· ενεργητική μάθηση·

- συστήματα βασιζόμενα στις ΤΠΕ και ικανά να βελτιώσουν τις δυνατότητες πρόσβασης και την συν τω χρόνω χρήση των ψηφιακών πολιτισμικών και επιστημονικών πόρων και αποθεμάτων, σε ένα πολυγλωσσικό και πολυπολιτισμικό περιβάλλον.

- ΤΠΕ προς υποστήριξη των επιχειρήσεων και της βιομηχανίας:

- νέες μορφές δυναμικών δικτυωμένων και συνεργατικών επιχειρηματικών διαδικασιών, ψηφιακά οικοσυστήματα ιδίως προς όφελος των μικρομεσαίων οργανισμών· βελτιστοποιημένη, κατανεμημένη οργάνωση εργασίας και συνεργατικά εργασιακά περιβάλλοντα, όπως ο συμμερισμός γνώσεων και οι διαδραστικές υπηρεσίες (π.χ. για τον τουρισμό)·

- μεταποίηση , συμπεριλαμβανομένων των παραδοσιακών βιομηχανιών: ταχύς και προσαρμοστικός σχεδιασμός, παραγωγή και παράδοση ιδιαίτερα εξατομικευμένων προϊόντων· ψηφιακή και εικονική παραγωγή· εργαλεία μοντελοποίησης, προσομοίωσης, βελτιστοποίησης και παρουσίασης· ελαχιστοποιημένης κλίμακας και ολοκληρωμένα προϊόντα ΤΠΕ·

- Οι ΤΠΕ για την ενίσχυση της εμπιστοσύνης και της αξιοπιστίας: διαχείριση ταυτότητας· επαλήθευση ταυτότητας και αδειοδότηση· τεχνολογίες ενίσχυσης της προστασίας της ιδιωτικής ζωής· διαχείριση ψηφιακών δικαιωμάτων και ψηφιακών πόρων· προστασία από απειλές στον κυβερνοχώρο.

- Μελλοντικές και αναδυόμενες τεχνολογίες: έρευνα αιχμής επί βασικών ΤΠΕ και επί τεχνολογιών που συνδυάζουν βασικές ΤΠΕ και τεχνολογίες άλλων επιστημονικών και τεχνολογικών τομέων· καλλιέργεια καινοτόμων ιδεών και ριζικά νέων χρήσεων και διερεύνηση νέων κατευθύνσεων για τους χάρτες πορείας της έρευνας επί των ΤΠΕ.

4. Νανοεπιστήμες, νανοτεχνολογίες, υλικά και νέες τεχνολογίες παραγωγής

Στόχος

Βελτίωση της ανταγωνιστικότητας της ευρωπαϊκής βιομηχανίας και δημιουργία γνώσεων για την εξασφάλιση της μετεξέλιξής της από μια βιομηχανία έντασης πόρων σε μια βιομηχανία έντασης γνώσης, μέσω της δημιουργίας πρωτοποριακών γνώσεων ουσιαστικής προόδου στις γνώσεις και της χρήσης γνώσεων αποφασιστικής σημασίας για νέες εφαρμογές στα σημεία τομής διαφορετικών τεχνολογιών και τεχνολογικών κλάδων. Από αυτό θα ωφεληθούν τόσο οι νέες βιομηχανίες υψηλής τεχνολογίας, όσο και οι παραδοσιακοί αλλά βασισμένοι στη γνώση κλάδοι υψηλότερης αξίας, δίνοντας ιδιαίτερη έμφαση στην κατάλληλη διάδοση των αποτελεσμάτων της ΕΤΑ στις ΜΜΕ. Οι δραστηριότητες αυτές αφορούν πρωτίστως τις τεχνολογίες γενικής εφαρμογής, οι οποίες επηρεάζουν όλους τους βιομηχανικούς κλάδους, και πολλούς άλλους θεματικούς τομείς στο πλαίσιο του παρόντος προγράμματος πλαισίου.

Αιτιολογικό

Οι εντεινόμενες δυσκολίες που αντιμετωπίζουν πολλές συρρίκνωση βιομηχανικές δραστηριότητες, δεν περιορίζονται πλέον κατά τα φαινόμενα στους παραδοσιακούς τομείς υψηλής έντασης εργασίας, αλλά έχουν αρχίσει να παρατηρούνται και σε ενδιάμεσους τομείς, στους οποίους η ευρωπαϊκή βιομηχανία ανέκαθεν κυριαρχούσε, και μάλιστα σε ορισμένους τομείς υψηλής τεχνολογίας. Θα πρέπει να διατηρηθεί μια ισχυρή βιομηχανική βάση τόσο με την ενίσχυση του γνωστικού περιεχομένου της υπάρχουσας βιομηχανίας όσο και Η τάση αυτή πρέπει να αντιστραφεί με την οικοδόμηση, στην Ευρώπη, μιας ισχυρής βιομηχανίας η οποία θα βασίζεται στις γνώσεις, θα χαρακτηρίζεται από ένταση γνώσης και θα τονίζει την αξιοποίηση της βασικής έρευνας για βιομηχανικές εφαρμογές. Για τον σκοπό αυτό, χρειάζεται, μεταξύ άλλων, να εκσυγχρονισθεί η βάση των υφιστάμενων ΜΜΕ και να δημιουργηθούν νέες γνωσιοστρεφείς ΜΜΕ, μέσω της διάδοσης γνώσεων και τεχνογνωσίας στα πλαίσια συνεργατικών προγραμμάτων.

Η ανταγωνιστικότητα της βιομηχανίας του μέλλοντος θα εξαρτηθεί σε μεγάλο βαθμό από τις νανοτεχνολογίες και τις εφαρμογές τους. Η αξιοποίηση, σε διάφορους τομείς, της ΕΤΑ σε νανοεπιστήμες και νανοτεχνολογίες είναι ικανή να επιταχύνει το μετασχηματισμό της ευρωπαϊκής βιομηχανίας. Η ΕΕ διατηρεί αναγνωρισμένη τεχνολογική υπεροχή σε πεδία όπως οι νανοεπιστήμες, οι νανοτεχνολογίες, οι τεχνολογίες υλικών και οι τεχνολογίες παραγωγής, υπεροχή η οποία θα πρέπει να ενισχυθεί περαιτέρω ώστε να κατοχυρωθεί και να βελτιωθεί η θέση της ΕΕ σε ένα εξαιρετικά ανταγωνιστικό παγκόσμιο περιβάλλον.

Μέσω δραστηριοτήτων όπως οι ευρωπαϊκές τεχνολογικές πλατφόρμες, σε πεδία όπως η νανοηλεκτρονική, η μεταποίηση, η χαλυβουργία, η χημεία, οι μεταφορές, οι κατασκευές, η βιομηχανική ασφάλεια, τα κλωστοϋφαντουργικά προϊόντα, ο χαρτοπολτός και το χαρτί, η δασική βιομηχανία και η νανοϊατρικής, μπορούν να καθοριστούν βιομηχανικές πτυχές προτεραιότητας και η ένταξή τους σε κατά κλάδο εφαρμογές. Αυτές θα συνδράμουν στον καθορισμό κοινών ερευνητικών προτεραιοτήτων και στόχων. Πέραν τούτου, με την ευέλικτη ανταπόκριση στις εκάστοτε νέες πολιτικές ανάγκες που θα ανακύψουν κατά τη διάρκεια του 7ου προγράμματος πλαισίου βιομηχανικές πτυχές προτεραιότητας και την ένταξή τους σε κατά κλάδο εφαρμογές, θα αντιμετωπιστούν και συναφή ζητήματα πολιτικής, κανονιστικής ρύθμισης, τυποποίησης και αντικτύπου. με στόχο μεταξύ άλλων την ευέλικτη αντιμετώπιση νέων πολιτικών αναγκών.

Δραστηριότητες

- Νανοεπιστήμες, νανοτεχνολογίες

- Η παραγωγή νέων γνώσεων σχετικών με τα φαινόμενα διεπαφής και τα εξαρτώμενα από το μέγεθος φαινόμενα· έλεγχος, σε νανομετρική κλίμακα, των ιδιοτήτων των υλικών με σκοπό την ανάπτυξη νέων εφαρμογών· ολοκλήρωση τεχνολογιών σε νανομετρική κλίμακα· αυτοσυνθετικές ιδιότητες· νανοκινητήρες· νανομηχανές και νανοσυστήματα· μέθοδοι και εργαλεία χαρακτηρισμού και χειρισμού σε νανομετρικές διαστάσεις· νανοτεχνολογίες υψηλής ακρίβειας στον χώρο της χημείας για την κατασκευή βασικών υλικών και συστατικών· αντίκτυπος στην ανθρώπινη ασφάλεια και υγεία και στο περιβάλλον· μετρολογία, παρακολούθηση και ανίχνευση, ονοματολογία και πρότυπα· διερεύνηση νέων αρχών και προσεγγίσεων για τομεακές εφαρμογές, συμπεριλαμβανομένης της ολοκλήρωσης και της σύγκλισης αναδυόμενων τεχνολογιών. Οι δραστηριότητες θα διερευνούν επίσης τον αντίκτυπο των νανοτεχνολογιών στην κοινωνία και τη σημασία των νανοεπιστημών και νανοτεχνολογιών για την επίλυση κοινωνικών προβλημάτων.

- Υλικά

- Παραγωγή νέων γνώσεων για επιφάνειες και υλικά υψηλών επιδόσεων, με σκοπό την ανάπτυξη νέων προϊόντων και διεργασιών· υλικά βασιζόμενα στη γνώση, με κατά παραγγελία ιδιότητες και προβλέψιμες επιδόσεις· πιο αξιόπιστος σχεδιασμός και προσομοίωση· υπολογιστική μοντελοποίηση· υψηλότερη πολυπλοκότητα· οικολογική συμβατότητα· ενσωμάτωση νανομετρικών, της μοριακής, μικρομετρικών και μακροσκοπικών λειτουργιών κλίμακας στους κλάδους της χημικής τεχνολογίας και της επεξεργασίας υλικών· νέα νανοϋλικά συμπεριλαμβανομένων των νανοσύμμικτων, βιοϋλικά, τεχνητά υλικά με ηλεκτρομαγνητικές ιδιότητες που δεν απαντώνται στη φύση, και υβριδικά υλικά, καθώς και σχεδιασμός και έλεγχος της επεξεργασίας, των ιδιοτήτων και των επιδόσεών τους. Τα υλικά με νέες ιδιότητες έχουν κομβική σημασία για την ανταγωνιστικότητα της ευρωπαϊκής βιομηχανίας και αποτελούν τη βάση της τεχνικής προόδου σε πολλούς τομείς, όπως η υγεία, η ηλεκτρονική, η ενέργεια, οι μεταφορές και η ασφάλεια.

- Νέα παραγωγή

- Ανάπτυξη συνθηκών και πόρων, απαραίτητων για μια αειφόρο παραγωγή έντασης γνώσης, συμπεριλαμβανομένης της κατασκευής, ανάπτυξης και επικύρωσης νέων υποδειγμάτων παραγωγής που να ανταποκρίνονται σε αναδυόμενες βιομηχανικές ανάγκες και να προωθούν τον εκσυγχρονισμό της ευρωπαϊκής βιομηχανικής βάσης· ανάπτυξη πόρων παραγωγής, γενικής χρήσης, για μια προσαρμοστική, δικτυωμένη και βασιζόμενη στη γνώση παραγωγή· ανάπτυξη νέων αρχών μηχανικής στις οποίες θα αξιοποιούνται τα σημεία σύγκλισης τεχνολογιών (π.χ. νανοτεχνολογιών, βιοτεχνολογιών, τεχνολογιών της πληροφορίας, γνωστικών τεχνολογιών και των αντίστοιχων μηχανικών απαιτήσεων) για την επόμενη γενιά προϊόντων και υπηρεσιών υψηλής προστιθέμενης αξίας, και προσαρμογή στις εξελισσόμενες ανάγκες· εφαρμογή τεχνολογιών παραγωγής με υψηλή δυναμική.

- Ολοκλήρωση τεχνολογιών για βιομηχανικές εφαρμογές

- Ενσωμάτωση νέων γνώσεων, νανοτεχνολογιών και μικροτεχνολογιών σχετικών με μεγέθη νανοκλίμακας, υλικών και παραγωγής σε εφαρμογές κατά τομέα ή σε οριζόντιες εφαρμογές για την αντιμετώπιση ιδίως των αναγκών που εντοπίστηκαν από τις σχετικές ευρωπαϊκές τεχνολογικές πλατφόρμες. όπως η υγεία, οι κατασκευές, οι μεταφορές, η ενέργεια, η χημεία, το περιβάλλον, τα κλωστοϋφαντουργικά προϊόντα και ο ρουχισμός, ο χαρτοπολτός και το χαρτί, η μηχανολογία.

5. Ενέργεια

Στόχος

ΠροσαρμογήΜετατροπή του υφιστάμενου ενεργειακού συστήματος το οποίο εξαρτάται από τα ορυκτά καύσιμα προς την κατεύθυνση μεγαλύτερης αειφορίας και μικρότερης εξάρτησης από εισαγόμενα καύσιμα, με βάση μίγμα σύνολο διαφοροποιημένων πηγών και φορέων ενέργειας, με ιδιαίτερη έμφαση στις ενεργειακές τεχνολογίες για λιγότερες ή μηδενικές εκπομπές CO2 , σε συνδυασμό με την αύξηση της ενεργειακής απόδοσης και τη διατήρηση της ενέργειας, με σκοπό την αντιμετώπιση των πιεστικών προκλήσεων που θέτουν η ασφάλεια του ενεργειακού εφοδιασμού και η αλλαγή του κλίματος, και παράλληλα αύξηση της ανταγωνιστικότητας των ευρωπαϊκών ενεργειακών βιομηχανιών.

Αιτιολογικό

Τα ενεργειακά συστήματα αντιμετωπίζουν σήμερα σοβαρές προκλήσεις. Οι ανησυχητικές τάσεις της παγκόσμιας ζήτησης ενέργειας, ο πεπερασμένος χαρακτήρας των αποθεμάτων συμβατικού πετρελαίου και φυσικού αερίου και (η οποία προβλέπεται να αυξηθεί κατά 60% εντός των επόμενων 30 ετών), η ανάγκη δραστικής μείωσης των εκπομπών αερίων του θερμοκηπίου προς μετριασμό των καταστροφικών επιπτώσεων της αλλαγής του κλίματος, οι επιζήμιες συνέπειες της έντονης μεταβλητότητας των πετρελαϊκών τιμών (ιδίως για τον τομέα των μεταφορών που παρουσιάζει υψηλό βαθμό εξάρτησης από τα πετρελαϊκά προϊόντα) και η γεωπολιτική αστάθεια στις πετρελαιοπαραγωγούς περιφέρειες, καθιστούν επιτακτική την ανάγκη εντοπισμού και ανάπτυξης έγκαιρων και κατάλληλων λύσεων. Η ενεργειακή έρευνα έχει σημαντική συμβολή στη διασφάλιση οικονομικά προσιτού ενεργειακού κόστους για τους πολίτες και τις βιομηχανίες μας. Οι προσπάθειες έρευνας και επίδειξης θα πρέπει να προσφέρουν στην ΕΕ τις πλέον οικολογικές και οικονομικά αποδοτικές τεχνολογίες και λύσεις που χρειάζεται ώστε να επιτύχει τους στόχους του Πρωτοκόλλου του Κιότο και να τους ξεπεράσει, και να εκπληρώσει τις πολιτικές της δεσμεύσεις στον τομέα της ενέργειας, όπως περιγράφονται στην Πράσινη Βίβλο του 2000 περί της ασφάλειας του ενεργειακού εφοδιασμού[21], στην Πράσινη Βίβλο του 2005 για την ενεργειακή απόδοση και στην Πράσινη Βίβλο του 2006 για την ευρωπαϊκή στρατηγική για αειφόρο, ανταγωνιστική και ασφαλή ενέργεια.

Η Ευρώπη κατέχει παγκοσμίως ηγετική θέση σε μια σειρά τεχνολογιών παραγωγής ενέργειας και ενεργειακής απόδοσης. Έχει την πρωτοπορία στις σύγχρονες τεχνολογίες ανανεώσιμων πηγών ενέργειας, όπως η ηλιακή ενέργεια, η βιοενέργεια και η αιολική ενέργεια. Η ΕΕ διατηρεί επίσης παγκοσμίως ανταγωνιστική θέση στις τεχνολογίες παραγωγής και διανομής ηλεκτρικής ενέργειας και διαθέτει ισχυρό ερευνητικό δυναμικό στον τομέα της δέσμευσης και απομόνωσης άνθρακα. Οι θέσεις αυτές, ωστόσο, βρίσκονται αυτή τη στιγμή αντιμέτωπες με απειλούνται από τον σκληρό ανταγωνισμό (ιδίως των ΗΠΑ και της Ιαπωνίας). Η Ευρώπη πρέπει επομένως να διατηρήσει και να αναπτύξει την ηγετική της θέση, πράγμα που απαιτεί μεγάλες προσπάθειες και διεθνή συνεργασία.

Για τη ριζική αναδιαμόρφωση του ενεργειακού συστήματος σε ένα αξιόπιστο, ανταγωνιστικό και αειφόρο ενεργειακό σύστημα με λιγότερες ή μηδενικές εκπομπές CO2, χρειάζονται επενδύσεις στην έρευνα, την ανάπτυξη, την επίδειξη και τη διάδοση νέων τεχνολογιών, τις οποίες οι ιδιωτικές επιχειρήσεις δεν είναι σε θέση να αναλάβουν εξ ολοκλήρου, λόγω του υπερβολικά υψηλού κινδύνου και της υπερβολικά υψηλής αβεβαιότητας κέρδους οφέλους. Ως εκ τούτου, η χρηματοδοτική στήριξη του δημοσίου τομέα πρέπει να διαδραματίσει κύριο ρόλο στην κινητοποίηση των ιδιωτικών επενδύσεων και οι ευρωπαϊκές προσπάθειες και πόροι πρέπει να συνδυαστούν με συνεκτικό και αποτελεσματικότερο τρόπο εν όψει του ανταγωνισμού με οικονομίες που πραγματοποιούν σημαντικές και συνεχείς επενδύσεις σε αντίστοιχες τεχνολογίες. Οι ευρωπαϊκές τεχνολογικές πλατφόρμες διαδραματίζουν σημαντικό ζωτικό ρόλο από αυτή την άποψη, δεδομένου ότι διασφαλίζουν τη συντονισμένη κινητοποίηση των αναγκαίων ερευνητικών προσπαθειών. Οι δραστηριότητες που θα αναληφθούν για την επίτευξη του ως άνω στόχου εκτίθενται στη συνέχεια. Στις δραστηριότητες αυτές συμπεριλαμβάνεται μια ειδική δραστηριότητα υποστήριξης της ανάπτυξης γνώσεων, απαραίτητων για τη χάραξη ενεργειακής πολιτικής, και ενδεχομένως για την αντιμετώπιση νέων και αναδυόμενων πολιτικών αναγκών, για παράδειγμα σε σχέση με τον ρόλο της ευρωπαϊκής ενεργειακής πολιτικής στην εξέλιξη της διεθνούς δράσης κατά της αλλαγής του κλίματος, καθώς και για την αντιμετώπιση των παραγόντων αστάθειας ή των διακοπών του ενεργειακού εφοδιασμού και των ενεργειακών τιμών.

Δραστηριότητες

- Υδρογόνο και κυψέλες καυσίμου

Ολοκληρωμένη δράση για τη συγκρότηση μιας ισχυρής τεχνολογικής βάσης προς υποστήριξη της ανταγωνιστικότητας των βιομηχανιών τεχνολογίας υδρογόνου και κυψελών καυσίμου της ΕΕ, μέσω της ανάπτυξης στατικών και φορητών εφαρμογών και εφαρμογών για τον τομέα των μεταφορών. Η ευρωπαϊκή τεχνολογική πλατφόρμα για το υδρογόνο και τις κυψέλες καυσίμου συμβάλλει στην εν προκειμένω δράση, προτείνοντας μια ολοκληρωμένη στρατηγική έρευνας και διάδοσης τεχνολογιών.

- Παραγωγή ηλεκτρικής ενέργειας από ανανεώσιμες πηγές

Τεχνολογίες που αποσκοπούν στην αύξηση της συνολικής απόδοσης μετατροπής, της αποδοτικότητας ως προς το κόστος και της αξιοπιστίας, οι οποίες μειώνουν το κόστος της παραγωγής ηλεκτρικής ενέργειας από εγχώριες ανανεώσιμες πηγές ενέργειας, συμπεριλαμβανομένων των βιοαποικοδομήσιμων αποβλήτων, και ανάπτυξη και επίδειξη τεχνολογιών προσαρμοσμένων σε διαφορετικές περιφερειακές συνθήκες.

- Παραγωγή ανανεώσιμων καυσίμων

Ολοκληρωμένες τεχνολογίες μετατροπής ενέργειας και ολοκληρωμένα συστήματα παραγωγής καυσίμων: ανάπτυξη στερεών, υγρών και αέριων καυσίμων (συμπεριλαμβανομένου του υδρογόνου) παραγόμενων από ανανεώσιμες πηγές ενέργειας, συμπεριλαμβανομένης της βιομάζας των βιοαποικοδομήσιμων αποβλήτων και μείωση του μοναδιαίου κόστους παραγωγής τους, με στόχο την οικονομικά αποδοτική παραγωγή, την αποθήκευση, τη διανομή και χρήση καυσίμων με ουδέτερο ισοζύγιο άνθρακα, και ιδίως υγρών βιοκαυσίμων για τις μεταφορές.

- Ανανεώσιμες μορφές ενέργειας για τη θέρμανση και την ψύξη

Έρευνα, ανάπτυξη και επίδειξη Tτεχνολογιών και συσκευών, συμπεριλαμβανομένων των τεχνολογιών αποθήκευσης, οι οποίες αυξάνουν την απόδοση και μειώνουν το κόστος της ενεργητικής και παθητικής θέρμανσης και ψύξης από ανανεώσιμες πηγές ενέργειας, διασφαλίζοντας τη χρήση τους σε διαφορετικές περιφερειακές συνθήκες.

- Τεχνολογίες δέσμευσης και αποθήκευσης CO2 για μονάδες ηλεκτροπαραγωγής μηδενικών εκπομπών

Έρευνα, ανάπτυξη και επίδειξη τεχνολογιών Γγια τη δραστική μείωση των αρνητικών επιπτώσεων της χρήσης ορυκτών καυσίμων στο περιβάλλον, με στόχο την ανάπτυξη μονάδων ηλεκτροπαραγωγής ή/και παραγωγής ατμού υψηλής απόδοσης και οικονομικά αποδοτικών, με μηδαμινούς ρύπους, που βασίζονται σε τεχνολογίες δέσμευσης και αποθήκευσης CO2, ιδίως δε υπόγειας αποθήκευσης.

- Καθαρές τεχνολογίες άνθρακα

Έρευνα, ανάπτυξη και επίδειξη καθαρών τεχνολογιών ενεργειακής μετατροπής άνθρακα και άλλων στερεών καυσίμων, με σκοπό την ουσιαστική βελτίωση της απόδοσης, της αξιοπιστίας και του κόστους, παράγοντας επίσης δευτερογενείς φορείς ενέργειας (συμπεριλαμβανομένου του υδρογόνου), και υγρά ή αέρια καύσιμα.

- Νοήμονα ενεργειακά δίκτυα

Έρευνα, ανάπτυξη και επίδειξη τρόπων αύξησης της αποδοτικότητας, της ασφάλειας, και της αξιοπιστίας και της ποιότητας των ευρωπαϊκών συστημάτων και δικτύων ηλεκτρισμού και φυσικού αερίου, ιδίως στο πλαίσιο μιας πιο ολοκληρωμένης ευρωπαϊκής αγοράς ενέργειας, για παράδειγμα με τη μετατροπή των υφιστάμενων δικτύων ηλεκτρικής ενέργειας σε ένα διαδραστικό δίκτυο εξυπηρέτησης (πελατών/φορέων εκμετάλλευσης), ανάπτυξη λύσεων αποθήκευσης της ενέργειας και άρση άρση των φραγμών που παρακωλύουν τη διάδοση ευρείας κλίμακας και την αποτελεσματική ολοκλήρωση διάσπαρτων και ανανεώσιμων πηγών ενέργειας.

- Ενεργειακή απόδοση και εξοικονόμηση ενέργειας

Έρευνα, ανάπτυξη και επίδειξη Ννέων εννοιών, βελτιστοποίηση δοκιμασμένων αρχών και τεχνολογιών για τη βελτίωση της ενεργειακής απόδοσης και την περαιτέρω μείωση της τελικής και πρωτογενούς κατανάλωσης ενέργειας εξοικονόμησης ενέργειας στα κτίρια, λαμβάνοντας υπόψη τον κύκλο ζωής, στις μεταφορές, στις υπηρεσίες και στη βιομηχανία. Συμπεριλαμβάνονται η ολοκλήρωση στρατηγικών και τεχνολογιών βελτίωσης της ενεργειακής απόδοσης (και δη η συμπαραγωγή και η πολυπαραγωγή), η χρήση τεχνολογιών νέων και ανανεώσιμων πηγών ενέργειας και η χρήση μέτρων και διατάξεων για τη διαχείριση της ζήτησης ενέργειας, καθώς και η επίδειξη κτιρίων με ελάχιστη επίπτωση στο κλίμα.

- Η γνώση στην υπηρεσία της ενεργειακής πολιτικής

Ανάπτυξη εργαλείων, μεθόδων και μοντέλων εκτίμησης των βασικών οικονομικών και κοινωνικών παραμέτρων που συνδέονται με τις ενεργειακές τεχνολογίες, προσδιορισμός ποσοτικών στόχων και εκπόνηση μεσοπρόθεσμων και μακροπρόθεσμων σεναρίων (συμπεριλαμβανομένης της παροχής επιστημονικής στήριξης στην ανάπτυξη πολιτικής).

6. Περιβάλλον (συμπεριλαμβανομένης της αλλαγής του κλίματος)

Στόχος

Αειφόρος διαχείριση του περιβάλλοντος και των περιβαλλοντικών πόρων, χάρη στη βελτίωση των γνώσεων σχετικά με τις αλληλεπιδράσεις μεταξύ του κλίματος , της βιόσφαιρας, των οικοσυστημάτων και των ανθρώπινων δραστηριοτήτων, και χάρη στην ανάπτυξη νέων τεχνολογιών, εργαλείων και υπηρεσιών ολοκληρωμένης αντιμετώπισης των παγκόσμιων περιβαλλοντικών ζητημάτων. Θα δοθεί έμφαση στην πρόβλεψη των αλλαγών του κλίματος, καθώς και των οικολογικών, των χερσαίων και των ωκεάνιων συστημάτων· εργαλεία και τεχνολογίες παρακολούθησης, πρόληψης, και μετριασμού και προσαρμογής των περιβαλλοντικών πιέσεων και κινδύνων, μεταξύ άλλων για την υγεία· εργαλεία και τεχνολογίες διατήρησης και αποκατάστασης του φυσικού και του ανθρωπογενούς περιβάλλοντος .

Αιτιολογικό

Δεδομένου ότι τα περιβαλλοντικά προβλήματα υπερβαίνουν τα εθνικά σύνορα, για την αντιμετώπισή τους απαιτείται συντονισμένη προσέγγιση σε πανευρωπαϊκό και συχνά σε παγκόσμιο επίπεδο. Οι φυσικοί πόροι και το ανθρωπογενές περιβάλλον του πλανήτη μας δέ